hidoyat.uz – “Мовароуннаҳр” нашриётининг сайти - КАРВАК ҚИШЛОҒИ ТАЪРИФИ\nКАРВАК ҚИШЛОҒИ ТАЪРИФИ\n2017 йил 26 май\nРукни: Ўлкамизни ўрганамиз\nХоразм вилояти Ҳазорасп туманидаги Карвак қишлоғи, ўзининг бетакрорлиги, сўлим ҳавоси, шириндан-шакар мевалари билан ном таратган.\nҚишлоқнинг Карвак дейилишига сабаб, Амударёдан Карвак қишлоғига келган ариқни Каъба ариғи, қишлоқ аҳолиси эса Каъбага барк, дейишган. Кейинчалик, тилга осон бўлиши учун Карвак дейишган.\nКарвак қишлоғининг асосий қисмини Саййид Мазиддин Карвакий авлодлари ташкил этади. Мазиддин Карвакий, ўз замонасининг кўзга кўринган олимларидан бўлган. Хусусан, табобат илми билимдони сифатида ном қозонган. У ўз даврида Хоразмшоҳни даволаб, унинг эътиборига тушади. Кейинчалик, Хоразмшоҳ ўзининг суюкли қизи Султонбекани унга никоҳлаб беради. Аслида, Саййид Мазиддин маккалик бўлиб, унинг Хоразмга келиб қолиш тарихи қуйидагича баён қилинади: Карвак қишлоғидан бир неча нафар ҳожилар Ҳаж зиёратига боришади. Макка шаҳрига киришгач, ёш Саййид Мазиддин уларга эргашади. Улар ёш Мазиддинни елкаларида кўтариб, Хоразмга олиб келишади. Маҳаллий халқ у кишига жуда катта илтифот кўрсатади. Ўз навбатида, Пайғамбар авлоди дея ҳурмат қилишади. Ҳозирги кунда Саййид Мазиддин билан Султонбеканинг авлодлари “Карвак хўжалари” дейилади.\nҲозирда қадимий Карвак қишлоғида Саййид Карвакийнинг мақбараси бор. Бу маскан ўтмишдан садо берувчи, қишлоқ аҳолиси, хусусан, ёшлар маънавий озуқа оладиган муборак қадамжо сифатида, қишлоқ кўркига кўрк қўшиб турибди.\nКарвак қишлоғи аҳолиси, хусусан, табаррук ёшдаги момолар урф-одатларимизга, азалий қадриятларга мустаҳкам амал қилишади. Бу борада ёшларга ҳам намуна ва насиҳатгўй бўлишмоқда.\nШунингдек, бу гўзал қишлоқ олмасининг қиёси йўқ. Ундан тараладиган ифор, мазасининг ғоятда ширинлиги сабаб, дунёга машҳур. Ривоятларда айтилишича, Муҳаммад Раҳимхон Феруз Карвак олмасини жуда хуш кўрарди. Унинг шу ердан бошқа жойда ўсмаслигининг сабабини боғбондан сўрайди. Шунда боғбон, унга бир сиқим тупроқ тутқазиб, ҳамма гап тупроқда эканини айтади. Яъни, бу ҳудуд тупроғидаги туз, сув ва минераллар олманинг ўзига хос таъмга эга бўлишини таъминлар экан. Ҳозирги кунда, Карвак қишлоғида олманинг тўрт хил нави етиштирилади. Булар руҳижон, ҳазорасп, оқ, текис олмалардир.\nХулоса қилиб айтганда, қадимий Карвак қишлоғи, ўтмиш ва бугунни ўзида мужассам этган, кўча ва биноларида қадимийлик ва замонавийлик акс этган, юртимизнинг сўлим гўшаларидан биридир.\nКарвак қишлоғи маҳалла фаоли\n177 марта ўқилган.


Ўзбекистонда яшаб турган афғонистонлик муҳожирлар тақдири нима бўлди? - Bugun.uz\nЎзбекистонда яшаб турган афғонистонлик муҳожирлар тақдири нима бўлди?\n16:42 | 17-12-2021\nАОКАда 17 декабрь куни бўлиб ўтган матбуот анжуманида Президентнинг Афғонистон бўйича махсус вакили Исматулла Иргашев мамлакат ҳудудига август ойида кириб келган афғонистонлик муҳожирлар ҳақида маълумот берди. Бу ҳақда «Bugun.uz» мухбири хабар қилди.\nТашқи ишлар вазирлиги вакили Термизда катта сонда қочқинлар бўлмагани ҳамда айрим қочқинлар ватанига қандай шартларда қайтарилганини айтди.\n«Термизда афғон қочқинлари бор, деган маълумот нотўғри. Бундай қочқинлар Термизда оммавий тарзда бўлмаган. Бундай афғонлар йўқ. Августдаги фожиали кунларда Амударёдан қочиб ўтган тахминан 150 нафар афғон қочқинлари Термизда бор эди. Улардан бир қанчаси Европа мамлакатларига қочоқ мақомини олган ҳолда жўнаб кетди.\nМен улар билан гаплашганимда (улар орасида Афғонистоннинг эски ҳукумати учун ишлаган вакиллар бўлган) ‘Агар бизни ўлдиришмайдиган бўлса, бизни қамашмайдиган бўлса, бизнинг қолишга моддий имкониятимиз йўқ, биз мамлакатимизга қайтиб кетамиз’, дейишди. Мен ўзим ‘Толибон’ ҳукумати раҳбарлари билан гаплашдим, улар ‘Биз уларга тегмаймиз, агар улар халқи учун, ватани учун хизмат қилишга тайёр бўлса, биз уларни афв қиламиз’, дейишди. Улар орасида ҳарбийлар ҳам бор эди. Мен ўзим буни шахсан назоратимга олдим, улардан бирортаси ўлдирилмади, қамалмади.\nЎзбекистон ҳудудидаги турли шаҳарларда яшаб келаётган афғон фуқаролар ҳақида айтадиган бўлсак, уларнинг бир қисми учун учинчи давлатларга қочоқ мақомида кўчиб ўтиши учун халқаро институтлар ёрдам беради, бу ерда қолиб ишлаш ва яшаш имкониятига эга бўлганлар визаси узайтирилишига ёрдам берилади. Шу билан бирга, визаси узайтирилмаганлар мажбурий равишда мамлакатдан чиқариб юборилади», — деди Исматулла Иргашев.\nАввалроқ Ўзбекистон орқали Мозори Шарифга гуманитар ёрдам жўнатилганди. Шунингдек, Ўзбекистон делегацияси Афғонистон муваққат ҳукумати билан музокара ўтказганди.


Пенсионерларга байрамона туҳфа – Сурхон тонги\nБош саҳифа / Жамият / Пенсионерларга байрамона туҳфа\nДекабр 29, 2018\tЖамият Изоҳ қолдириш 789 Кўрилди\nБугун кексаларни эъзозлаш, уларга қулайликлар яратиш ва меҳнатини муносиб рағбатлантириб боришга алоҳида эътибор қаратилмоқда.\nЖумладан, жорий йил 12 декабрда пенсия таъминоти тизими самарадорлигини ошириш мақсадида Президентимиз “Фуқароларнинг пенсия таъминоти тизими самарадорлигини ошириш ва пенсионерларни ижтимоий қўллаб-қувватлашни кучайтиришга оид қўшимча чора-тадбирлар тўғрисида”ги фармонга имзо чекди.\nУнга кўра, 2019 йил 1 январдан бошлаб барча ишловчи пенсионерларга пенсиялар тўлиқ миқдорда тўланиши қайд этилган. Ҳозирги кунда вилоятимизда жами 2796 нафар ишловчи 50 фоиз миқдорида пенсиясини олиб келмоқда. 2019 йил 1 январдан бошлаб эса улар ҳам иш жойидан 100 фоиз пенсиясини олади.\nШуни алоҳида таъкидлаш жоизки, 1996 йил 1 январдан буён ишловчи пенсионерларга 50 фоиз пенсия тўлаш тартиби жорий қилинган эди. Яъни агар ходим пенсияга чиқсаю ишидан бўшамасдан меҳнат фаолиятини давом эттираверса, иш жойидан ойлигини тўлиқ, пенсиясининг 50 фоизини оларди.\nҚувонарлиси шундаки, 2019 йил 1 январдан бошлаб пенсионерлар пенсиясини ҳисоб–китоб қилиш учун иш ҳақининг максимал миқдори энг кам ойлик иш ҳақининг саккиз бараваридан ўн бараваригача қилиб белгиланди. Ушбу фармон нафақат 2019 йил 1 январдан кейин пенсияга чиқувчиларга, балки ушбу тоифага тушувчи ҳозирги кунда пенсия олиб турган пенсионерларга ҳам татбиқ этилади. Вилоят бўйича нафақа олаётган 234611 нафар пенсионернинг 25383 нафарининг пенсияси энг кам ойлик иш ҳақининг 8 каррасидан ҳисоблаб чиқилади. Қолган 209228 нафар пенсионернинг нафақаси уларнинг ўртача ойлик иш ҳақи 202730 сўмдан 1621840 сўмгача бўлганлиги сабабли қайта ҳисоблаб чиқилмайди, яъни эски миқдордаги пенсиясини олади.\nШуни таъкидлаш керакки, вилоят бўйича 14643 нафар пенсионернинг пенсия миқдори 1621840 сўмдан 2027300 сўмгача бўлган ўртача ойлик иш ҳақидан қайта ҳисобланади. Шунингдек, 10714 нафар пенсионернинг ўртача ойлик иш ҳақи энг кам ойлик иш ҳақининг 10 бараваридан юқори бўлган, яъни 2027300 сўмдан қайта ҳисоблаб чиқилганда вилоят бўйича ўртача 65000 сўмдан 290000 сўмгача ошади.\nПенсия миқдори Ўзбекистон Республикаси “Фуқароларнинг давлат пенсия таъминоти тўғрисида”ги қонуннинг 25-26-27 ва 31-моддаларига асосан ҳисоб-китоб қилинади. Бунда пенсионернинг иш стажи ва пенсия ҳисоблаш учун ўртача бир ойлик иш ҳақи муҳим ўрин тутади. Агар пенсионер кўп йил ишлаган ва пенсия ҳисоблаш учун ўртача бир ойлик иш ҳақи катта бўлган бўлса пенсия миқдори юқори суммада чиқади. Илгари қонунчиликка кўра пенсия ҳисоблашда инобатга олинадиган ўртача бир ойлик иш ҳақи ҳар қанча катта бўлмасин пенсионернинг пенсия ҳисоблашда инобатга олинадиган ўртача бир ойлик иш ҳақи 8 “минималка” деб ҳисобланарди, ундан ортиғи пенсия ҳисоблашда инобатга олинмасди.\nМасалан, ўртача ойлик иш ҳақи 3000000 сўм ва иш стажи 35 йил бўлган фуқарога амалдаги тартиб бўйича пенсия ҳисоблашда 1621840 сўм (энг кам ойлик иш ҳақининг 8 баравари) инобатга олинган, қолган қисм, яъни 1378160 сўм ҳисобга олинмаган, шундан келиб чиқиб ушбу сумманинг 55 фоизи, яъни пенсиянинг таянч миқдори (1621840 х 55 фоиз = 891550 сўм) белгиланиб талаб этиладиган (25 йилдан) ортиқ ишлаган 10 йилнинг ҳар бир йили учун 1 фоиздан қўшимча ҳисобланиб (1621840 сўм х 10 фоиз = 162184 сўм) бу фуқаронинг умумий пенсия миқдори 1053734 сўмни ташкил этади.\nЯнги тартиб бўйича ушбу фуқарога ўртача ойлик иш ҳақи 1621840 сўм эмас, балки 2027300 сўм (202730 х 10 баравари = 2027300 сўм) миқдорида ҳисобга олинади. Бунда пенсиянинг таянч миқдори (2027300 х 55 фоиз =1115015 сўм), ортиқча 10 йил иш стажи учун оширма (2027300 сўм х 10 фоиз = 202730 сўм), умумий пенсия миқдори 1317745 сўмни ташкил этади.\nвилоят бюджетдан ташқари\nОлдинги Байрамни кулиб қарши оламиз\nКейинги Ўтган бир йил афғон биродарларимиз қалбига қандай муҳрланди?


Оптифуцин – medu.uz – Дорилар ҳақида маълумотлар ўзбек тилида\nHome Йўриқномалар Оптифуцин\nПрепаратнинг савдо номи: Оптифуцин\nфаол модда: фузидин кислотаси – 10,0 мг;\nёрдамчи моддалар: карбомер 980, маннитол, бензалконий хлориди, динатрий эдетати, натрий гидроксиди, тозаланган сув.\nТаърифи: оқ рангли қовушқоқ суспензия.\nАТХ коди: S01AА13\nФузидин кислотаси – полициклик структурали антибиотик бўлиб, таъсир механизми элонгация G фактори билан ўзаро таъсир қилиши орқали бактериялардаги оқсиллар синтезини ингибиция қилишга асосланган. Бунда гуанозинтрифосфатларнинг гидролизи издан чиқади, бу пептид занжирини узайишини тўхташига олиб келади. Фузидин кислотаси бактериостатик, ва жуда юқори дозаларда эса бактерицид фаолликка эга.\nФузидин кислотаси граммусбат микроорганизмларнинг кенг доирасига, хусусан Staphylococcus aureus га нисбатан фаолдир. In vitro шароитларида фузидин кислотасининг кўз томчилари фаоллик намоён қилган бошқа микроорганизмларнинг турларига Streptococcus, Neisseria, Haemophilus, Moraxella ва Corynebacteria лар киради.\nПрепаратнинг дори шакли қовушқоқ кўз томчилари бўлиб, конъюнктива билан узоқ вақт давомида контактда бўлишни таъминлайди. Препаратни суткада 2 марта қўллаш кўзнинг барча тўқималарида фузидин кислотасининг концентрациясини етарли даражада бўлишини таъминлайди. Фузидин кислотаси кўз суюқлигига яхши ўтади.\nПрепаратга сезгир микроорганизмлар чақирган бактериал конъюнктивитни даволаш учун қўлланади.\nОптифуцин шикастланган кўзнинг конъюнктивасига 1 томчидан суткада 2 марта томизилади. Даволашни шикастланган кўзнинг ҳолати нормаллашганидан сўнг камида 48 соат давомида давом эттириш керак.\nНожўя самараларнинг учраш тезлиги қуйидаги тарзда аниқланган: тез-тез (≥1/100, аммо <1/10), тез-тез эмас (≥1/1000, аммо <1/100), кам ҳолларда (≥1/10000, аммо <1/1000), учраш тезлиги номаълум (мавжуд бўлган маълумотлар асосида ривожланиш тезлигини аниқлаш имкони йўқ).\nИммун тизими томонидан: кам ҳолларда – ўта юқори сезувчанлик.\nКўриш аъзолари томонидан: тез-тез – кўзларни ачишиши, санчиши, дискомфорт, таъсирланиши, қичишиши, оғриқ, қуриши, кўришни ўткинчи хиралашиши; тез-тез эмас – кўз ёшини оқиши; учраш тезлиги номаълум – конъюнктивитни зўрайиши.\nФузидин кислотасига/натрий фузидатига ёки препаратнинг бирор-бир компонентига ўта юқори сезувчанликда қўллаш мумкин эмас.\nПрепаратни дорилар билан ўзаро таъсири бўйича маълумотлар йўқ.\nОптифуцин препаратини қўллаш вақтида контакт линзаларни тақиш тавсия этилмайди, чунки фузидин кислотасининг микрокристаллари линзаларда ёки шох пардада тирналишини чақириши мумкин.\nОптифуцин кўз томчилари таркибида бензалконий хлоридини сақлайди, у кўзни таъсирланишини чақириши ва юмшоқ контакт линзаларни рангсизлантириши мумкин.\nФузидин кислотаси қўлланганида бактериал резистентлик ривожланганлиги хақида хабар берилган. Барча антибиотиклар қўлланганида бўлгани каби, Оптифуцинни ҳам узоқ муддат ёки такроран қўлланиши бактериал резистентликни ривожланиш ҳавфини ошириши мумкин. Ҳар сафар ишлатилганидан сўнг флаконни яхшилаб ёпиш керак. Пипетканинг учини кўзларга ёки бирор-бир бошқа юзаларга текказиш мумкин эмас.\nФузидин кислотасини ҳомиладорликка таъсир қилиши юзасидан клиник маълумотлар чекланган. Ҳайвонларда ўтказилган тадқиқотлар ва фузидин кислотасини тизимли ҳамда маҳаллий қўллашнинг кўп йиллик тажрибаси, фузидин кислотаси тератоген самарага эга эмаслигини кўрсатди. Демак, ҳомила учун ҳавфни ривожланиш эҳтимоли кам, чунки фузидин кислотаси кўз томчилари маҳаллий қўлланганида модданинг жуда кичик дозалари ишлатилади. Зарурат бўлганида препарат ҳомиладорлик вақтида қўлланиши мумкин.\nГўдакларга таъсири кутилмайди, чунки эмизадиган онага фузидин кислотасининг тизимли таъсири аҳамиятсиз ҳисобланади. Фузидин кислотаси кўз томчилари лактация даврида қўлланиши мумкин.\nОптифуцин кўз томчилари педиатрия амалиётида қўлланиши мумкин.\nПрепарат қўлланганидан сўнг кўз ўткирлиги вақтинчалик йўқотадиган пациентлар диққатни жамлаш ва психомотор реакциялар тезлигини талаб этувчи потенциал ҳавфли фаолият турларини бажаришдан сақланишлари керак.\nФузидин кислотасига ёки ёрдамчи моддаларидан бирортасига ўта юқори сезувчанлик реакцияси бўлмаса, кўз томчилари бехосдан ютиб юборилганида уни зиён етказиш эҳтимоли кам. Бир флаконда фузидин кислотасининг умумий миқдори (50 мг) фузидин кислотасининг тасдиқланган умумий суткалик перорал дозасидан ошмайди. Ёрдамчи моддаларининг концентрацияси ҳавфли таъсир қилиши учун жуда паст ҳисобланади.\n5 г дан кўз томчиси учун пластик бурунчаси ва оқ рангли қалпоқчаси бўлган алюмин тубада. Ҳар бир туба қўллаш бўйича йўриқномаси билан бирга картон қутига жойланган.\nДорихоналардан бериш тариби\nОлдингисиВодород пероксиди 3% эритмаси05.05.2018


Шавкат Мирзиёев ОАВ ва блогерлар фаолиятига...\n07.12.2019 21:55 0 3317\nБугун 7 декабрь куни «Ўзбекистон» халқаро анжуманлар саройида Ўзбекистон Республикаси Конституцияси қабул қилинганининг 27 йиллигига бағишланган тантанали йиғилиш бўлиб ўтгани ҳақида хабар бергандик.\nXushnudbek.uz каналининг ёзишича, президент Шавкат Мирзиёев ўз нутқида сўнгги уч йилда эришилган ютуқлардан бири сифатида мамлакатда сўз эркинлиги ва очиқлик сиёсати йўлга қўйилганини алоҳида эътироф этди.\n«Катта раҳмат, оммавий ахборот воситалари ва блогерларга. Кўп-кўп нарсалар Ўзбекистонда очиқ айтиляпти, ҳамма буни кўриб турибди. Лекин битта нарсани билинглар, бу очиқлик ҳеч қачон орқага қайтмайди! Қанча кўп очиқлик бўлса, оммавий ахборот воситалари одамларимизга ҳақиқий муаммоларни қанча кўп етказса, мен раҳбар сифатида улардан миннатдор бўламан», деди Шавкат Мирзиёев.\nШунингдек, президент Ўзбекистонда ҳеч ким ОАВнинг қонуний фаолиятига тазйиқ ўтказмаслигини қатъий таъкидлаган.\n«Танқид албатта керак. Мана танқид бўляпти, хулоса ҳам бўляпти. Лекин биз ҳаммамиз изланишдамиз, ўрганишдамиз. Янги Ўзбекистон қуряпмиз, бир-биримизга таяниб, халқимизни рози қилишимиз керак. Яна бир марта такрорлайман, ҳамма билиши керак: Ўзбекистонда жамоатчилик назорати ва оммавий ахборот воситалари вакилларининг қонуний ҳақ-ҳуқуқларига ҳеч қандай шаклда тазйиқ ўтказишга йўл қўйилмайди», дея қайд этди президент.\nОАВ сўз эркинлиги очиқлик блогер Президент\nЖамият 22/01, 20:04\nСудьялар олий кенгаши ва АОКА журналист ва блогерлар учун бепул ўқув-машғулотлари ташкил этмоқда\nИқтисодиёт 22/01, 14:48\nЖамият 22/01, 11:22


Ғафлатда қолманг! Ашуро кунининг фазилатлари: Бир йиллик гуноҳларга каффорат, бир йиллик барака – .:: Xadicha.uz\nҒафлатда қолманг! Ашуро кунининг фазилатлари: Бир йиллик гуноҳларга каффорат, бир йиллик барака\nЭслатма! 2020 йилнинг 20 август куни – янги 1442 ҳижрий йил – Муҳаррам ойи бошланишининг 1 кунидир. Ашуро куни 2020 йилнинг 29 август, шанба кунига тўғри келади.\nАшуро қандай кун? Бу кун ҳақида Набий соллаллоҳу алайҳи васаллам: “Бу шундай яхши кундирки, бу кунда Аллоҳ Бани Исроилни душманларидан қутқарган. Шу боис Мусо алайҳиссалом бу кунда рўза тутган. Мен Мусога кўпроқ (яқин бўлишга) ҳақлироқман”, дедилар ва у кунда рўза тутиб, одамларни ҳам унинг рўзасини тутишга буюрдилар” (Имом Бухорий ривояти).\nАшуро куни рўза тутиш ўтган бир йиллик гуноҳларга каффорат бўлади. Бу ҳақда Расулуллоҳ соллаллоҳу алайҳи васаллам: “Ашуро кунининг рўзаси – Аллоҳдан умид қиламанки – бир йил олдинги гуноҳларга каффорат бўлади”, деганлар (Имом Муслим ривояти).\nБу кун яқинларга кенгчилик қилиш, бир йиллик кенгчиликка сабаб бўлади. Абу Саъд розияллоҳу анҳудан ривоят қилинади. Набий соллаллоҳу алайҳи васаллам: “Ким Ашуро куни аҳли аёлига кенглик яратса, Аллоҳ унга йил бўйи кенглик яратади”, дедилар (Имом Байҳақий ривояти).\nСуфён ибн Уяйна раҳматуллоҳи алайҳ: “Бу ҳадисни олтмиш йил тажриба қилдим ва фақатгина яхшилик кўрдим”, деганлар.\nАшуро кунини Расулуллоҳ соллаллоҳу алайҳи васаллам қандай ўтказардилар? Расулуллоҳ соллаллоҳу алайҳи васаллам бу кунни ўтказиб юбормаслик учун қаттиқ ҳаракат қилардилар, унинг савобига эришиш учун бу куннинг келишини интиқлик билан кутардилар. Бу ҳақда Ибн Аббос розияллоҳу анҳу айтадилар: “Расулуллоҳ соллаллоҳу алайҳи васалламни Ашуро куни рўзасини бошқасидан афзал кўриб, соғиниб, Рамазон ойи рўзасини кутиб соғингандек, бошқа кун ва ой рўзасини кутганларини кўрмадим” (Имом Бухорий, Имом Муслим ривояти).\nАбдуллоҳ ибн Аббос розияллоҳу анҳудан ривоят қилинади. Расулуллоҳ соллаллоҳу алайҳи васаллам Ашуро куни рўзасини тутиб, одамларни ҳам бу куннинг рўзасини тутишга буюрганларида, саҳобалар: “Ё, Расулуллоҳ! Бу кун яҳудий ва насронийлар улуғлайдиган кун-ку!” дейишди. Шунда Расулуллоҳ соллаллоҳу алайҳи васаллам: “Аллоҳ хоҳласа келаси йил тўққизинчи куни ҳам тутамиз”, дедилар. Аммо, келаси йил келмасидан Расулуллоҳ соллаллоҳу алайҳи васаллам вафот этдилар (Имом Муслим ривояти).\nУламоларимиз Расулуллоҳ соллаллоҳу алайҳи васалламнинг ушбу ниятларига эътиборан, Ашуро кунига қўшиб бир кун олдинги ёки бир кун кейинги кунда ҳам рўза тутмоқ афзал дейдилар.\nАллоҳ таоло ушбу ойнинг фазилатларидан барча мўмин-мусулмонларни тўлиқ баҳраманд этсин. Ўзининг розилигини топадиган амалларда бардавом қилсин.


ЎН УЧИНЧИ ЯЛПИ МАЖЛИСДА СЕНАТОРЛАР МАЪҚУЛЛАГАН МУДОФАА ДОКТРИНАСИ НИМАГА ХИЗМАТ ҚИЛАДИ? - Darakchi\nЎН УЧИНЧИ ЯЛПИ МАЖЛИСДА СЕНАТОРЛАР МАЪҚУЛЛАГАН МУДОФАА ДОКТРИНАСИ НИМАГА ХИЗМАТ ҚИЛАДИ?\nСИЁСАТ 21.12.2017, 14:18\nСенаторлар томонидан Ўзбекистон Республикаси Олий Мажлиси Сенатининг ўн учинчи ялпи мажлисида “Ўзбекистон Республикасининг Мудофаа доктринаси тўғрисида”ги Ўзбекистон Республикасининг қонуни кўриб чиқилди.\nҚайд этилишича, Ўзбекистон Республикасининг Мудофаа доктринаси 2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясида белгилаб қўйилган вазифаларни ижро этиш доирасида тайёрланган.\nСенаторларнинг таъкидлашича, Ўзбекистон Республикасининг Мудофаа доктринаси ҳарбий соҳадаги миллий хавфсизликни таъминлашга доир расмий қарашлар, принциплар ва ёндашувлар тизимини ўзида ифодалайди. Ҳужжат республиканинг қонун ҳужжатларига ва халқаро ҳуқуқ нормаларига асосланади, мамлакатнинг миллий манфаатларидан, жаҳондаги ва минтақадаги ҳарбий-сиёсий вазиятдан, ҳозирда юз бераётган ҳарбий низолар хусусиятидан келиб чиқади, шунингдек, мудофаа соҳасидаги давлат сиёсатининг истиқболдаги устуворликларини, Қуролли Кучларни тайёрлаш, ташкил этиш ва қўллаш асосий принципларини ҳамда йўналишларини белгилаб беради.


Озодлик манбаларига кўра, қўйдан юққан касаллик оқибатида камида 8 одам госпитализация қилинган.\nЎтган ой охирида Вағашти қишлоғида қўй ва эчкилар орасида касаллик тарқалган ва касал қўйлар ёқиб юборилган. Лекин қишлоқдаги бешта хонадон эгаси қўйларини ёқишга кўзи қиймай, уларни сўйиб, гўштини ейишган.\nБу ҳақда Озодликка маълум қилган вағаштилик манбага кўра, касал қўйлар гўштини еганларга ҳеч нарса қилмаган, лекин қўйларни сўйган ва уларнинг калла-почасини тозалаган одамларнинг баданига яра тошиб кетган:\n“Чўпонлар тоққа ўтлагани олиб чиқиб, тушган қўйлар орасида касаллик тарқалган. Уларнинг ҳаммаси ёқиб юборилди. Лекин иккита эчки ва учта қўйни сўйишган. Сўйиб гўштини барча оила аъзолари ейишган. Еганларга ҳеч нарса бўлмади. Қўйларни сўйган ва уларнинг калла-почасини тозалаган одамлар касал бўлди. Уларнинг баданини яра босиб, шишиб кетишган. Биринчи бўлиб 26 июнь куни бир эркак больницага ётди, уни ортидан келини ҳам больницага ётди”, деди манба.\nУргут туман соғлиқни сақлаш тизимидаги Озодлик манбасига кўра, баданига яра тошган жами саккиз киши касалхонага ётқизилган:\n“Беморларнинг аҳволи яхши. Ижобий ўзгаришга эга. Тўрттасининг аҳволи яхшилангани учун, улар шифохонадан чиқарилди. Уларга қўйни сўйган пайти, қанақадир инфекция кирган бўлса керак. Бу ҳақда хабар топгач, ҳаммаси дарров касалхонага ётқизилди”, деди манбамиз.\nУнинг айтишича, қўй сўйиб, касалланган беморларга аниқ бир ташҳис қўйилмаган:\n“Биз бир қанча инфекцион касалликларда гумонлангандик. Лекин бу касалликлар тасдиқланмади. Биз дарров текширув ўтказдик. Улар тўла назоратга олинган. Лекин хавфли жойи бўлмагач, тўрттасига жавоб берилган”, деди Ургут туман соғлиқни сақлаш тизимидаги Озодлик манбаси.\nВағашти қишлоғида яшовчи манбага кўра, касал қўйлар воқеасидан сўнг қишлоқда маълум муддат карантин жорий қилинган:\n“Қишлоқ врачлик амбулаториясидан докторлар, Ургутдаги докторлар, кейин Самарқанддан докторлар келди. 10та-10та бўлиб, уйма-уй юришди. Қўйларга укол қилишди. Уйларни дезинфекция қилишди. Касалланган уйлардаги одамларнинг ҳаммасига капсула, таблетка беришди”, деди вағаштилик манба.\nҲозирча Вағашти қишлоғидаги қўйларнинг нимадан касаллангани ҳам номаълум.\n2012 йилнинг кузида Жиззах ва Самарқандда юзлаб қўйлар вакцинадан касалланиб, қирилиб кетган эди. Ўша пайтда Озодлик билан микрофонсиз суҳбатлашган Жиззах вилояти Ветеренария бошқармаси мутасаддиси номаълум вакцина оқибатида "хавфли шиш" касаллиги тарқалгани, аммо бунинг инсон организмига жиддий зарари йўқлигини айтган эди.


ЎЗБЕКИСТОННИНГ ЁШ МАТЕМАТИКЛАРИ - Ўзбекистон овози газетаси\nЎзбекистон терма жамоаси раҳбари Тошкент шаҳридаги Инҳа университети ўқитувчиси Рустам Турдибоев билан халқаро математика олимпиадаси, унда юртдошларимиз иштироки борасида суҳбатлашдик.\n— Олимпиада қачондан буён ўтказилади ва унинг шартлари ҳақида тўхталсангиз?\n— Халқаро математика олимпиадаси ўқувчилар ўртасида ҳар йили ўтказилади. Дастлабки олимпиада 1959 йилда Руминияда бошланган. 2017 йилда иштирокчи давлатлар сони 111 тага етди.\nҲар бир мамлакатдан олти киши, терма жамоа раҳбарлари ва назоратчилардан иборат жамоа таклиф этилади. ХМО — шахсий чемпионат ҳисобланади. Иштирокчилар 20 ёшдан катта бўлмаслиги керак.\nОлимпиададаги вазифалар мактаб ва лицейларда ўтиладиган математика фанининг турли йўналишларидан, геометрия, сонлар назарияси, алгебра ва комбинаторикадан танланади. Қатнашчилардан олий математика даражасидаги билимлар талаб этилмайди.\nБу йилги олимпиаданинг ўтган йилгиларидан фарқи шундаки, 2019 йил халқаро математика олимпиадаси ташкил этилганига 60 йил тўлди.\nБуюк Британиянинг Бат шаҳри университетида олимпиаданинг асосий қисми бўлиб ўтди. Жамоа раҳбарлари Жанубий Вэйлснинг «Celtic Manor» меҳмонхонасига иштирокчилардан алоҳида жойлаштирилди. 112 давлатдан 621 нафар ўғил-қиз иштирок этди. Ҳакамлар ҳайъати томонидан 52 олтин, 94 кумуш 156 бронза медали ғолибларга топширилди.\n— Ўзбекистонликларнинг олимпиадада иштироки қачон бошланган, қандай натижаларга эришилган?\n— ХМОда Ўзбекистон 1997 йилдан бери, орада баъзи йилларни ҳисобга олмаганда, жами 18 марта қатнашган. Бунинг натижасида 9 кумуш, 27 бронза медаль ҳамда 35 фахрий ёрлиқни қўлга киритган.\n— Терма жамоа раҳбарининг вазифалари нималардан иборат?\n— Жамоа раҳбарлари иштирокчилар келишидан 3-4 кун аввал олимпиада ўтадиган шаҳардан ташқарида ажратилган меҳмонхонага жойлашади. Бу йил Вэйлснинг Ньюпорт шаҳри яқинидаги меҳмонхона бизга бириктирилди. Жамоа раҳбарларига масалалар тўплами, яъни 30 дан ортиқ мисоллар жамланмаси – Short List тарқатилади. Бизнинг вазифамиз мазкур мисоллар билан танишиб, унинг орасидан олимпиада учун 6 мисолни танлаш. Мен учун бу вазифа математика дунёсига саёҳатдай туюлади. Қизиқарли ва жуда масъулиятли бўлган юмушни биз аъло даражада бажаришга ҳаракат қилдик.\nОлимпиада талабларига кўра, қатнашчилар 3 тадан мисолни 4,5 соат ичида ечишлари керак. Биз бу жараён бошланишидан аввал ўқувчиларнинг саволларига жавоб бердик. Қолган вақт текширувчилар жамоаси ҳар бир масаланинг баҳолаш мезони хусусида баҳс олиб бориб, бир тўхтамга келдик.\n— Ўзбекистон шарафини ҳимоя қилган жамоа аъзолари билан газетхонларимизни тўлиқ таништирсангиз:\n— Бажонидил. Газетхонлар улар номларини эслаб қолишларини истардим.\nЖасурбек Имомов, 2000 йилда Бувайдада туғилган. Бухоро давлат университети Қоракўл академик лицейи ўқувчиси. У халқаро математика олимпиадаси бронза медалини қўлга киритди.\nЖаҳонгир Тўраев, 2002 йилда Каттақўрғон туманида туғилган. Самарқанд иқтисодиёт ва сервис институти академик лицейи ўқувчиси. Олимпиада фахрий ёрлиғи билан тақдирланди.\nРасулбек Озодов, 2000 йилда Қўшкўпир туманида туғилган. Ўзбекистон Миллий университети Саъди Сирожиддинов номли академик лицейи ўқувчиси. Олимпиада фахрий ёрлиғи билан мукофотланди.\nАббос Сайлиев, Қоракўл туманида туғилган. Бухоро давлат университети Қоракўл академик лицейи ўқувчиси. Олимпиада фахрий ёрлиғига муносиб кўрилди.\nАбдушукур Аҳадов, 2001 йилда Сайхунобод туманида туғилган. Ўзбекистон Миллий университети Саъди Сирожиддинов номли академик лицейи ўқувчиси. У истеъдодли математик сифатида эътироф этилди.\nАкбар Эркинов, 2000 йилда Самарқанд шаҳрида туғилган. Самарқанд иқтисодиёт ва сервис институти академик лицейи ўқувчиси. У умидли математиклар қаторидан ўрин олди.\nШу ўринда бир мулоҳазани айтиб ўтиш ўринли, деб ҳисоблайман. Жамоа аъзоларининг ҳар бири Ватанимиз шарафини муносиб ҳимоя қилишди. Улардаги интилиш, изланиш, шижоат барчани ҳайратлантирди. 112 мамлакат ичида 63-ўринни эгаллашнинг ҳам ўзи бўлмайди, албатта. Мен улар орасидан келажакда буюк математиклар етишиб чиқишига ишонаман.\n— Ҳакамлар ҳайъатининг ўзбекистонлик ёш математиклар ҳақидаги фикри қандай?\n— Координация (текширув) жараёнида америкалик ва англиялик мутахассислар Жасурбек ва Аббоснинг ечган масалаларига сўзсиз энг юқори баҳо беришди. Уларнинг маҳоратига қойил қолишди. Худди шундай бошқа шартлар бўйича ҳам ҳеч қандай эътироз билдирилмади. Бу йилги олимпиадада Ўзбекистон терма жамоаси бир неча ижобий натижаларга эришди. Ўқувчиларимиз комбинаторикага оид масалани тўлиқ еча олишди. Шунингдек, қийинлик даражаси бўйича тўртинчи энг мураккаб мисолни жамоа аъзоларидан Абдушукур ва Жасур ечиб, барчани ҳайратлантирди. Энг ажабланарлиси, иккаласининг ечими бир-биридан тубдан фарқ қилади. Айниқса, Абдушукурнинг тригонометрик айниятлар орқали топган ечими ҳатто халқаро даражадаги текширувчилар учун ҳам муаммо туғдирди. Биргаликда деярли ярим соат деганда унинг услубини тушуниб етдик ва елкамиздан тоғ ағдарилгандек бўлди.\n— Халқаро математика олимпиадаси ғолиблари қандай имтиёзларга эга бўлади?\n— ХМОда медаль олган ўқувчилар Ўзбекистон миллий университетининг механика-математика факультетига имтиёзли равишда ўқишга қабул қилинади. Шунингдек, чет элдаги нуфузли университетлар ҳам бундай талаба ёшларни ўқишга қабул қилишга тайёр. Москва физика-техника институтига имтиёзли равишда ўқишга кирган юртдошларимиз талайгина. Олимпиададан сўнг Словениянинг Примоск университетига жамоамизни таклиф қилишди.\n— Олимпиада жараёнида ўқувчиларимизда қандай камчиликлар кўзга ташланди?\n— Жасурбекка кумуш медалга икки балл етмай қолди. Жамоадан яна 4 қатнашчи бронза медалига жуда яқин бўлиб, уларга омад кулиб боқмади.\nУмумжамоа ҳисобида ҳаммаси бўлиб 81 балл тўпланди. Бу кўрсаткич Ўзбекистон жамоасининг кейинги 9 йилдаги энг яхши натижасидир.\nОлимпиадада математиканинг тўртта йирик соҳаси – алгебра, геометрия, комбинаторика ва сонлар назариясидан мисоллар танланади. Ўзбекистон мактабларида комбинаторика соҳасида ўзбек тилида масалалар тўплами ҳамда зарур адабиётлар мавжуд эмас. Бунинг натижасида ўқувчиларимиз айни шу йўналишда юқори натижалар кўрсатмаяпти. Аксарият жамоа аъзолари олимпиадага тайёрланишда инглиз ёки рус тилидаги китоблардан фойдаланишади. Шу боис алгебра, геометрия ва сонлар назариясидан бериладиган мисолларни осон тушунишади. Комбинаторикадаги мисолларни ечиш учун чет тилини чуқурроқ билиш зарур. Афсуски, терма жамоа аъзоларининг аксарияти рус ёки инглиз тилларини мукаммал билмайди. Бу уларга панд беради.\nШунингдек, жамоанинг деярли барча аъзоси олимпиадада биринчи бор қатнашганлиги учун ҳаяжонланиб, кичик хатоларга йўл қўйишди. Бунинг оқибатида имкониятларимизни бой бердик. Иккинчи йил қатнашгани учун Жасурбек ҳаммадан кўра яхши натижа кўрсатди.\nБиз жамоа аъзолари билан хатоларимизни таҳлил этиб, келгуси режаларни тузиб олдик. Кейинги йил бундай камчиликларга йўл қўймаймиз, албатта.\nЁш математикларимизнинг камтарона ютуғини Ўзбекистон мустақиллигининг 28 йиллигига бағишлаймиз.


Путин: Россия тажовузга қарши олдинроқ ҳаракат қилиб зарба берди - 09.05.2022, Sputnik Ўзбекистон\nПутин: Россия тажовузга қарши олдинроқ ҳаракат қилиб зарба берди\nВладимир Путин Россия чегараси яқинида, жумладан, Қримга ҳужум уюштиришга тайёргарлик кўрилганини маълум қилди. 09.05.2022, Sputnik Ўзбекистон\nТОШКЕНТ, 9 май — Sputnik. Россия тажовузга қарши олдинроқ ҳаракат қилиб зарба берди. Бу ягона тўғри қарор эди. Бу ҳақда Россия президенти Владимир Путин маълум қилди.Унинг сўзларига кўра, Донбассда навбатдаги жазо операциясига, Россиянинг тарихий ерлари, жумладан, Қримга бостириб киришга тайёргарлик олиб борилган. Киев эҳтимолий ядро қуролига эга бўлиш ҳақида гапира бошлаган, НАТО эса Россияга ҳудудларига яқин ерларни фаол ўрганишни бошлаган. Шу тариқа, Россия учун таҳдид юзага келган.Россия махсус операциясиРоссия 24 февраль куни Украинада махсус ҳарбий операция бошлаган эди. Владимир Путин ушбу операция мақсади "ДХР ва ЛХР фуқароларини Киев режими томонидан саккиз йил давомида амалга оширилаётган таҳқирланиш ва геноциддан қутқариш ва ҳимоя қилиш" деб атаган. Операция мақсади - “Украинани демилитаризация ва денацификация” қилиш.Россия Мудофаа вазирлиги зарбалар фақат Украина ҳарбий инфратузилма ва қўшинларга зарба бермоқда. Тинч аҳоли турар жойларига зарба берилгани йўқ. Операциянинг биринчи босқичи март охирида якунланди. Россия армияси Украина жанговар салоҳияти сезиларли даражада камайтиришга муваффақ бўлди.\n© Sputnik / POOLПрезидент РФ В. Путин на военном параде\nВладимир Путин Россия чегараси яқинида, жумладан, Қримга ҳужум уюштиришга тайёргарлик кўрилганини маълум қилди.\nТОШКЕНТ, 9 май — Sputnik. Россия тажовузга қарши олдинроқ ҳаракат қилиб зарба берди. Бу ягона тўғри қарор эди. Бу ҳақда Россия президенти Владимир Путин маълум қилди.\nУнинг сўзларига кўра, Донбассда навбатдаги жазо операциясига, Россиянинг тарихий ерлари, жумладан, Қримга бостириб киришга тайёргарлик олиб борилган. Киев эҳтимолий ядро қуролига эга бўлиш ҳақида гапира бошлаган, НАТО эса Россияга ҳудудларига яқин ерларни фаол ўрганишни бошлаган. Шу тариқа, Россия учун таҳдид юзага келган.\n“Биз ҳарбий инфратузилма қандай кенгайиб бораётгани, чет эллик юзлаб маслаҳатчилар қандай ишлашни бошлашгани, НАТО мамлакатларидан энг замонавий қурол-яроғ мунтазам етказиб берилаётгани кўрардик. Хавф кундан-кунга ортиб борарди. Россия тажовузга қарши олдинроқ ҳаракат қилиб зарба берди. Бу мажбурий, ўз вақтидаги ва ягона тўғри қарор эди, суверен, кучли ва мустақил мамлакатнинг қарори”, - деди Путин Москвадаги Ғалаба парадида нутқ сўзлаётиб.


Фотима-Зуҳранинг кирдикорлари фош бўлди - Zamin.uz\n2021 йилнинг 26 январь куни 32 ёшли Нилуфар Ю. Бектемир тумани ИИО ФМБ бошлиғи номига ариза билан мурожаат қилади.\nТергов департаменти хабарига кўра, у ўз аризасида «Фотима» ва «Зуҳра» исмли шахслар, 2021 йилнинг 3 январь кунидан то 27 январь кунига қадар бўлган вақт оралиғида Нилуфар Ю.га Бирлашган Араб Амирлигининг Дубай шаҳридаги меҳмонхоналарда фоҳишалик билан моддий маблағ орттиришни таклиф қилганликларини қайд этади. Уни Дубайга бориш учун мўлжалланган ҳужжатларини тайёрлаб, 27 январь куни Ислом Каримов номидаги Тошкент халқаро аэропорти орқали юбораётган вақтларида «эгизаклар» ҳуқуқни муҳофаза қиливчи орган ходимлари томонидан ушланган.\nМазкур ҳолат юзасидан Бектемир тумани 4-сонли ИИБ Тергов бўлинмаси томонидан Фотима Б. ва Зуҳра И.ларга нисбатан Ўзбекистон Республикаси Жиноят кодекснинг 135-моддаси 2-қисми «е» банди (одам савдоси) билан жиноят иши қўзғатилиб, тергов ҳаракатларига киришилган.\nДастлабки тергов натижасига кўра, қонуний қарор қабул қилиниш таъминланади. “Замин” янгиликларини “Twitter”да кузатиб боринг\nЯнгиликлар » Жамият » Фотима-Зуҳранинг кирдикорлари фош бўлди


Исоқжонов: «Пул - мен учун иккинчи даражали» » Lochinlar.UZ\nLochinlar.UZ » Интервью » Исоқжонов: «Пул - мен учун иккинчи даражали»\nИсоқжонов: «Пул - мен учун иккинчи даражали»\nСўнгги йилларни Бекободнинг “Металлург” жамоасида ўтказган Исломбек Исоқжонов яқинда жамоасини ўзгартиришга қарор қилди.\nЭътиборлиси 26 ёшли футболчи 2017 йили бекободликлар сафига “Навбаҳор” клубидан йўл олганди. Орадан уч йил ўтиб у яна “лочинлар” таркибига қайтиб келди.\n- “Навбаҳор”га қайтишингизга кўпроқ нима туртки берди?\n- Биринчи навбатда мухлисларни айтган бўлардим. Улар жамоани доимо фантастик равишда қўллаб-қувватлаб келмоқда. Қолаверса “Навбаҳор”нинг янги раҳбарияти бўлажак мавсумда жамоа олдига юқори мақсадларни қўймоқда ва ташкилий ишлар ҳам шунга монанд олиб борилаётганини кўриш мумкин. Вилоят ҳокими хурматли Хайрулло Хайитбоевич Бозоровнинг вилоят футболи ривожи йўлида, олиб бораётган оқилона сиёсати натижасида клуб ҳар томонлама профессионалликка интилмоқда. Ҳар бир бўғинда юқори савияда иш фаолиятини кўриш мумкин. Шундай экан нега энди мен ҳам ўзим туғилиб ўсган вилоят жамоасининг равнақ топиши учун ёрдам бермаслигим керак?! Насиб қилса янги мавсумда жамоа ўз олдига қўйилган юқори мақсадларни албатта бажаради. Шахсан мен бунинг учун бор кучимни ишга соламан.\n- Сир эмаски, “Навбаҳор” трансфер ойнасида янги харидлар учун катта-катта маблағлардан воз кечиб келмоқда. Молиявий жиҳат ҳам қайсидир маънода қайтишизга сабаб бўлдими?\n- Ростини айтсам, мен учун пуллар иккинчи даражали. “Металлург”да ҳам бу борада шароитим ёмон эмасди. Лекин “Навбаҳор” билан бу йил чемпионлик учун курашишни ният қилганим учун қайтиб келдим.\n- Ўтган йили ҳам “Навбаҳор” билан деярли келишувга эришгандингиз. Аммо сўнгги паллада яна “Металлург”га қайтгансиз. Ўшанда собиқ жамоангизга қайтишингизга нима тўсқинлик қилганди?\n- Тўғри айтган мавсум “Навбаҳор”да ўйнашим ҳам мумкин эди. Клуб раҳбарияти билан музокара ҳам ўтказгандик. Бироқ айрим сабабларга кўра, яна “Металлург”га қайтиб боргандим. Яна қайтариб айтаман, бунда ҳеч қандай молиявий масала бўлмаган. Насиб экан, бу йил мана энди жонажон жамоамдаман.\n- Бош мураббий Андрей Канчелскис билан юзма юз гаплашиб кўриш фурсати бўлдими? Бош мураббий сизга қанчалик ишонаётганини ҳис қилдингиз?\n- Албатта бош мураббий билан яккама-якка суҳбатлашдик. Канчелскис менга ишонмоқда. У билан суҳбат чоғида, жамоанинг келажаги ҳақида гап борди ва мураббий бу йил бор кучимизни ишга солиб, чемпионликка курашишимиз кераклигини алоҳида таъкидлаб ўтди. Шунингдек клуб раҳбарлари билан учрашганимизда ҳам мақсадлар жиддий эканлиги айтиб ўтилди.\n- Фақат очиғини айтинг, чемпионлик учун курашда Навбаҳорнинг имкониятини қандай баҳолайсиз?\n- Боя айтганимдек, Наманган вилояти ҳокими – Хайрулло Хайитбоевич Бозоров футболга жуда ҳам қизиқади. Ҳар куни “Навбаҳор”нинг холидан хабар олиб туради. Вилоятда футболни ривожлантириш мақсадида назоратни кучайтирган. Шароитларни яратиб бермоқда. Чемпионликка эришиш учун бу йил ҳам қўлдан келганича ёрдамини аямаслигини ҳозирда барча яхши тушуниб турибди. Худо хоҳласа бу йил чемпионлик учун барчамиз бир ёқадан бош чиқариб, астойдил курашамиз.\n- Наманганликлар билан келишувингиз қачонгача амалда бўлади?\n- Мавсум сўнггига қадар шартнома туздик.\n- Агар сизда танлаш имкони бўлганида, янги жамоангизга қайси футболчиларни таклиф этган бўлардингиз?\n- Ҳеч иккиланмасдан “Металлург”даги тажрибали ҳужумчи Зоҳид Абдуллаевни олиб келган бўлардим.скачать dle 10.4фильмы бесплатно\nОлег Шацких 8 январ 2020 15:02\nkosonsoychi1991 8 январ 2020 14:46\nunga omad keyingi oyinlarida\nJahongir Mehmonov bilan dostona xayirlashipmiz\nJavokhirbek 8 январ 2020 07:10\nShaxzodni sotib olishmadi oziga qolsa oynagisi bor edi bizda.\nkosonsoychi1991 8 январ 2020 02:41\nshahzod navbahorga otsa bolardi yosh tinmas edi kosonsoylik uzimizi bola edi\nmahamat1717 7 январ 2020 19:59\nRasman Shagzod Ubaydullaev metallug bilan shartnoma imzoladi.


Стивен Кинг. Даҳшатли ёмғир (ҳикоя) | www.ziyouz.uz\nБош саҳифа Жаҳон насри онлайн антологиясиСтивен Кинг (1947; АҚШ)Стивен Кинг. Даҳшатли ёмғир (ҳикоя)\nКундузги соат беш яримда эр-хотин Жон ва Элиза Грэмлар ниҳоят Майн штати (АҚШ) марказидаги кичкина шахарча, Виллога борадиган йўлни топишди. Шаҳарча Ҳемпстид Плейсдан бор йўғи беш мил узоқда эди. Бироқ улар икки марта бошқа йўлдан юриб адашиб кетишган эди. Шунинг учун ҳам Виллога етиб келишганида улар анча ҳолдан тойган, пешоналаридан тер қуйиларди. Бундан ташқари улар Сент-Луисдан йўлга чиқишганида машиналариниг кондиционери бузилиб қолганди. Лекин Виллода хаво анча нам эди. –Милли Козинс бизга айтган бозор шу бўлса керак деб тўғридаги бинога ишора қилди Элиза. – Ха, уни замонавий супермаркет деб бўлмайди деб тиржайди Жон.\nЖон ва Элизанинг турмуш қурганига икки бўлди. Улар бир-бирини қаттиқ севишади. Жон ёзги татилни Майнда ўтказишни режалаштирганди. Бироқ Сент-Луисдан бу ерга келиш анча чўзилиб кетди. Жон бош кўча бўйлаб секинлик билан Вилло Савдо Марказига қараб машинасини хайдаб борди. Бир бино тепасига кўк бургут шаклидаги белги осилган эди. Жон бу бино почталигини тушинди.Шахарда на пиёдалар на машиналар кўринарди. Бу ерда худди хаёт тўхтагандек жим-житлик ҳукм сурарди. – Мен ёзги татилни Майнда ажойиб тарзда ўтказамиз деб ўйлагандим деб эрига минғирлади Элиза. – Шунча йўл босганимизга яраша Виллода оз бўлсада дам оламиз деб умид қиламан деди Жон атрофни томоша қилиб. Улар машинадан тушиб Савдо Маркази биноси томонга юришди. Бино ёнидаги похол шляпали, катта ёшдаги бир киши ўткир мовий кўзлари билан уларни кузатиб турарди. У қўлбола сигаретасини тутатиб ўтирар, оёқлари остида эса унинг катта, сариқ зоти номаьлум ити думини ликиллатганича у ёқдан бу ёққа айланар эди. – Салом ёшлар! деди қари жаноб хушмуомалалик билан. – Салом деди Элиза. – Салом деди Жон хам. Мен… – Жаноб Грэм деб Жоннинг гапини бўлди қария. Жаноб ва хоним Грэм. Сизлар бу ерга ёзги татилда дам олиш учун келган бўлсангиз керак. Китоб ёзганингиз ҳақида хам эшитгандим. – Ҳа, “Ўн саккизинчи асрдаги француз имиграцияси ҳақида” деб унинг гапини тасдиқлади Жон. – Атрофга гап йўқ! Шундайми? –Албатта! Дам олиш учун зўр жой! Сиз билмайдиган кичкина шаҳарча. Шундай деб қария сигаретасини тутатди.. – Хотиним бунақа сигарета чекишимни истамайди. Айтишича бу нарса саратонга олиб келар экан. – Биз шахрингизга егулик ва ёқилғи олиш учун келдик деди Элиза. – Э! Ха, эсим қурсин! Сизларга айтишни унитибман. Мен Генри Эденман. Сизлар билан танишганимдан хурсандман. Сизларни бир ярим соатдан буён кутаман. Афтидан бу кичик шаҳарчага олиб борадиган барча йўллардан бирма-бир юриб чиққанга ўхшайсиз. Шундай деб у хириллаб кулди. Унинг бундай бетакаллуфлигидан Жоннинг қовоғи уйилди. – Хўш нега бизни кутаётган эдингиз? – Льюси Досетте исмли бир аёл бу ерга янги саёҳатчилар келаётгани хақида хабар қилганди. Сиз Льюсини танимайсиз аммо айтишича унинг жиянини яхши билар экансизлар. – Милли Козинснинг хола-бувисини айтмаяпсизми мабодо ? деб сўради Элиза. – Худди шундай. Виллода барча бири бири билан алоқада бўлиб туради. Льюси йўл бўйидаги тепалик этагида яшайди деди Эден. У бироз ўйланиб қолди. – Сиз иккалангиз бугун тунни шахар ташқарисида ўтказганингиз мақул деб ўйлайман деди Генри нихоят. – Шахар ташқарисида? Нега бундай қилар эканмиз? Ахир бу шахарга энди келдик. Биз шу ерда дам олмоқчимиз деди Жоннинг жахли чиқиб. – Бу яхши фикр эмас! деган овоз эшитилди Эденнинг орқасидан. Грэмлар атрофга аланглашди ва дўкон ичидан чиқиб келаётган озғин, қари бир аёлни кўришди. У анча тушкун кайфиятда эди. – Мен Лаура Стентонман деб ўзини таништирди у. Одам иси ёқмас экан деб ўйламанг аммо бугун тунда бу ерда дахшатли ёмғир ёғади. Шунинг учун бу ерда қолишингиз хавфли. Элиза осмонга қаради. Кичкина булутчаларни хисобга олмаганда осмон мусаффо эди. – Хайрон қолишингиз табиий. Аммо хозир кўриб турганингиз хеч нимани англатмайди деди Лаура Стентон. – Кечирасиз. Гапларингизнинг бирортасига хам тушинмадим. Бу махаллий халқ ҳазилларидан бирими? деб сўради Элиза унинг гапларидан боши қотиб. – Виллода хар етти йилда бир дахшатли ёмғир ёғади деб гапида давом этди Лаура. – Ўн еттинчи июньда! Орага суқилди қария Генри. – Бу дахшатли ёмғир хар етти йилда бир, ўн еттинчи июньда ёғади. Фақат ўн еттинчи июнда, бошқа кунда эмас. Шунингдек фақат бир кечагина ёғади. Нега шундайлигини биласанми, Лаура? – Йўқ, билмайман. Гапга аралашишни бас қил Генри! Қариб ақлдан озибсан! деб унга шанғиллади Лаура Стентон. – Ха, бўпти узир деб ундан ранжиди қария. Элиза Жонга бироз қўрқув билан қаради. – Бу одамлар устимиздан кулишяптими? Ёки иккови хам ақлдан озганми? деди у эрига. Жон хам хеч нарсага тушинмаётган эди. – Хўш, гапларимни эшитинг деди Лаура Стентон мулойимлик билан. Агар истасангиз Вулвич Роддаги Вондервю мехмонхонасидан сизларга хона гаплашиб бераман. У ерда хозир жой тўлган лекин мехмонхона бошқарувчиси менинг холаваччам , у мен учун битта хона топиб беришига ишончим комил. – Бунинг барчаси шунчаки ҳазил, шундайми? Мен хеч нарсага тушунмаяпман деди Жон. – Йўқ, бу хазил эмас. Хар етти йилда ёғадиган бу ёмғир оддий ёмғир эмас, қурбақалар ёмғири! – Қурбақалар?! деди Элиза хайрон қолиб. Мен гўёки туш кўраётгандекман. Жон атрофга нажот билан қаради. Лекин кўчада хеч ким йўқ эди. “Бу ерда бир балога йўлиқишимиз аниқ” деб ўйлади у. “Агар бу одамлар чиндан ҳам ақлдан озишган бўлса аниқ муаммога учрадик.” – Ҳозир сизга айтаётган гапларим ахмоқона туйилаётган бўлиши мумкин бироқ мен хам Генри хам шунчаки ўз ишимизни бажаряпмиз деди Лаура Стентон. – Буёққа кел! Жон хотинининг билагидан ушлаб четга тортди. – Сизлар билан учрашганимдан хурсандман шундай деб у Генри ва Лаурага сохта табассум қилганича Элизани олдига солиб олиб кетди. – Бунга ишонишингиз бироз қийин деди Лаура уларнинг ортидан. – Эхтимол бизни ақлдан озган тентак деб ўйлаётгандирсиз лекин бу айни хақиқат.Виллода хар етти йилда бир қурбақа ёмғири ёғиши ҳақида эшитган инсонлар ҳам бўлса керак. “Эй худойим нега Сент-Луисдан кетдим-а?” деб ўзига ўзи минғирлади Жон.Бузилган кондиционерли машинада деярли ўн беш минг чақирим йўлни мана шу икки телбани кўриш учун босиб ўтган экан-да, шўрлик. – Элиза! Кетдик бу ердан! Жон машинасига ўтирди. Эр-хотин Грэмлар чол-кампир билан хайрлашишди ва машиналарига ўтириб жўнаб кетишди. – Кетиб тўғри қилишди. Шундай қилишса уларга яхши бўлади деди қария. – Ўзимни жуда ёмон хис қиляпман. Ёмон иш бўлди. Улар жуда яхши инсонларга ўхшайди деб афсус билан уларнинг ортидан қараб қолди Лаура.\nЭр-хотин Грэмлар қўшни шахарча Вулвичга боришди. Бу ерда Виллога қараганда анча яхши эди. Кўчалар машиналар ва одамлар билан гавжум, шахарда хаёт қайнарди. Жон ва Элиза истирохат боғидаги майса устида овқатланишди. – Ўша одамлар хақида нима дейсиз, Жон? – Менимча буларнинг барчаси бемани хазиллар. Бу ерлардаги махаллий халқ сайёҳлар билан ўйин қилишни ёқтиради деди Жон. – Аммо улар менга жиддий кўринганди деди Элиза бироз ўйланиб. – Ахир шахар хувиллаб ётганди. Сизнингча ўша шахарчадаги қолган аҳоли қаерда? – Бирор бир муассасанинг очилиш маросимига ёки бошқа бирорта зиёфатда бўлишса керак деди Жон ва Элизанинг идишига қаради. – Хеч нарса емабсанку севгилим! – Оч эмасман деди Элиза бироз хомуш тортиб. – Ахир сенга айтдим-ку уларнинг гаплари барчаси бемани хазил деб. Шундай деб Жон рафиқасиниг қўлларидан ушлади. – Сиз чиндан хам шундай деб ўйлайсизми? – Ха, мен шундай фикрдаман. Дахшатли қурбақа ёмғири эмиш, шу хам гапми? – Нега бундай деб ўйлаяпсиз? – Чунки бу одамлар ўзларини тинчлигини ўйлаб шунга ўхшаш чўпчакларни тарқатишади. – Лекин ўша кампирнинг гаплари хазилга ўхшамасди. Тўғрисини айтсам унинг гаплари мени вахимага солиб қўйди. – Ха , бу кўриниб турибди деди Жон бу сафар жиддийлашиб. Очиғи бундай ахмоқликларга тоқатим йўқ лекин кимдир рафиқамнинг юрагига вахима солибдими бу мен учун дахшат. Мен бу гапларнинг тагига етаман. Хўш, ортга қайтишга тайёрмисан? –Ха , бироқ энди у ерни топа оламизми? – Ташвишланма! Мен нон ушоқлари билан ортимиздан из қолдириб келганман чунки у ерга қайтишга ундашингни билардим. – Оҳ, қандай ақллисиз азизим!Элиза ўрнидан турди. Унинг юзида яна табассумни кўрганидан Жон хурсанд эди.\nЙўлдаги тепаликда фақат биттагина уй бор эди. Жон ва Элиза уйнинг ёнидан ўтиб кетаётишганида Жон деразадан қимир этмай уларга қараб турган бир аёлнинг шарпасини кўрди. – Қара! Дугонанг Миллининг хола-бувиси. Унинг вазифаси анови икки жиннига қўнғироқ қилиб бизнинг бораётганимизни етказиш бўлса керак деб Жон кулди. Улар беш дақиқадан сўнг Виллога етиб келишди. – Қулоқ сол! деди Жон Элизага. Ҳамма ёқ жим-жит фақат атрофдан бақаларнинг товуши эшитиларди. – Булар шунчаки бақалар деди Элиза. – Қурбақалар эмас деб кулди Жон ва Зуҳро юлдузи чарақлаб турган мусаффо осмонга термилди. – Улар шу ерда, Элиза! Осмонга қара! Қурбақали булутлар! Жон хохолаб кулди. – Устимдан кулишни бас қилинг деб Элиза уни тирсаги билан туртди. Улар бир уйга киришди ва тўғри ётоқхонага боришди. Элиза ухлай олмади. У ўрнидан туриб дераза олдига борди. Деразадан осмонга қараган Элиза унда булутлар сузиб юрганини кўрди. Шу пайт бирданига томга “гурс” этиб нимадир келиб урилди.\n– Жон! Жонни! Туринг! — Ҳа? Нима? Жон сапчиб ўрнидан туриб кетди. – Бошланди! Бақалар ёмғири бошланди! – Қурбақалар ёмғири! Унинг гапини тўғирлади Жон. – Тўғирлаб айтсанг бў… “Гурс-гурс.” Жоннинг гапи оғзида қолди. – Бу беманилик деди Жон жаҳл билан. “Чарс-чурс”! Бу сафар шиша жаранглаши эшитилди. – Эй ланати! Жон бақирганича ўрнидан туриб, костюмини кийди. – Етар! Ҳозир… Томда ва ховлида бир неча марта гурсиллаган товуш эшитилди. Элиза эрига қўрқув билан қаради. – Аниқ биламан бу ўша эси паст чол ва кампирнинг иши. Улар бир нечта қария ошна-оғайнилари билан ховлига бир балоларни отиб бизни мазах қилишяпти деб бақирди Жон. “Гурс, қарс-қурс!” Бу сафар товуш ошхонадан эшитилди. – Худо ҳаққи ҳозир… деб додлаганича Жон залга югириб чиқди. – Мени ёлғиз ташлаб кетманг! Чинқирганича Элиза ҳам унинг ортидан югурди. Жон югириб мехмонхонага чиқди. У ерда катта дераза бўлиб у синиб ётарди. Жон синган шиша бўлагини қўлига олиб, унга яхшилаб разм солди. “Йўқ буни тош синдирмаган” деб ўйлади у. “Бу…” – Жон нима бу? деб Элиза унинг ортидан кириб келди. – Қурбақа деди Жон гарангсираб. У синган шиша парчасига тикилганича ўзига ўзи алланималарни гапирарди. Деразадан ташқарига қараган Жон ақлга сиғмас даҳшатли манзарани кўрди. Ҳаводан бир тўда ғалати шаклдаги ниарсалар ёғарди. Улардан учтаси синиқ деразадан ичкарига кириб кетди. Биттаси тўғри полдаги шиша бўлагига бориб урилди ва танасидан қоп-қора суюқлик отилиб чиқди. Буни кўрган Элиза чинқириб юборди. Қолган иккитаси эса гилам устига бориб тушди. Улардан бири ўзини ўнглаб олиб қалтираб деворни пайпаслаётган Жонга қараб сакради. Ўша сакраган нарса қурбақа эди. Лекин у одатдаги қурбақаларга умуман ўхшамас, унинг яшил-қора танаси анча катта ва думалоқ эди. Унинг тилларанг кўзлари ғайриоддий тухумга ўхшарди. Оғзида эса игнага ўхшаш ўткир тишлари бор эди. Бироз фурсат ўтиб яна бошқа кўплаб қурбақалар ичкарига отилиб кирди. – Бу ердан кет! Жон зал эшиги олдида қўрқувдан қотиб қолган хотинига бақирди ва ўзи томонга сакраб келаётган қурбақани тепди. Қурбақа унинг оёқ бармоқларига ўткир тишларини санчди. Дахшатли ва кучли оғриқдан Жон деворни бор кучи билан тепди. Атроф қурбақаларнинг хунук вақиллашига тўлиб кетганди. – Бу ердан тезроқ қоч, Элиза! Ж он яна хотинига бақирди ва қонаётган оёқларига қаради. Қурбақа ўлган аммо унинг катта, ўткир тишлари Жоннинг оёқ бармоқларига санчилганди. Жон уни силтаб юборди ва нихоят ундан халос бўлди. Хона ичи қурбақаларга тўлиб кетганди. Жон эшикка қараб югурди. Элиза ўзига келди ва эрини ушлаб тортди. Улар залга йиқилишди. Жон эшикни ёпишга улгирди. Жон дўкон олдида ўтирган ўша қарияни эслади. “Эй Худойим нега унга ишонмадим? Қанақасига ишонай, ахир умримда бундай даҳшатга учрамагандим!” Жон Элизага ташқарини кўрсатди. Аммо Элиза у ерга чиқишдан қўрқиб орқага чекинди. – Элиза! Жон хотинини ушлаб қолишга уринди. Хотини эса чинқирганича ундан узоқлашди. Қурбақалар залга хам ўтишди ва улар томонга сакрай бошлашди. Жон хотинини ушлаб олди. – Элиза! Худо ҳаққи гапимни эшит! — Биз ертўлага беркинишимиз керак! У ерда хавфсиз бўламиз! Жон уни силтади. – Йўқ! Бақирди Элиза. Айни пайтда жентелменлик қилиб, уни тинчлантириб ўтиришга вақт йўқ эди. Жон уни силтаб тортди ва олдинга судради. Залнинг яримига боришганида Элиза эс-хушини йиғиб эрига эргашди. Улар ертўла эшиги олдига боришди. Жон эшик тутқичини тортди бироқ эшик очилмади. – Ланати! Жон бақирганича эшик тутқичини жон холатда тортди аммо эшик қилт этмади. – Жон тезроқ! Элиза улар томон сакраб келаётган қурбақаларни кўрди. – Жон илтимос! Илти… Қурбақалардан бири Элизанинг тиззасига сакради. Элиза додлаб уни отиб юборди. – Жон! Эй Худойим, Жон! Жон Грэм бирданига хато қилаётганлигини тушинди. У эшикни итариш ўрнига уни тортиб ётганди . Эшикни олдинга итарганди у очилиб кетди. Жон ва Элиза ичкарига юз тубан йиқилишди. Қурбақалар эса очиқ қолган ертўла эшиги томонга сакради. Жон ўзини тутиб эшикни қарсилллатиб ёпди лекин қурбақалардан ўн иккитаси ичкарига киришга улгирди. Жон қоронғуда деворни пайпаслаб чироқни ёққанида Элиза яна додлаб юборди. Унинг сочларига қурбақа ёпишиб олганди. У қичқирганича бошини ертўладаги қутилардан бирига урди. Қурбақа сочларидан тушиб мажақланиб кетди. Жон ва Элиза ортга чекинишди. Жон деворга суяб қўйилган занглаган белкуракни кўрди ва тезда уни қўлига олиб улар томонга сакраётган қурбақаларни ура бошлади. Жон ертўла ичига кириб олган хамма қурбақаларни белкурак билан уриб ўлдирди. Эр-хотин Грэмлар бири бирларини маҳкам қучоқлаб олишганича ташқарида тўхтовсиз ёғаётган қурбақалар ёмғирига қулоқ солишди. Жон ертўланинг митти деразасидан ҳовлида сакраб юрган қурбақаларни кўрди. – Деразаларни беркитишимиз керак. Улар деразаларни синдириб кириши мумкин. – Нима билан беркитамиз? деди Элиза. Жон атрофга қаради ва деворга тиралган фанерларни кўрди Кўп эмас аммо етади. – Манавилар билан деб фанерларни кўрсатди Жон. – Қани, менга буларни майдароқ бўлакларга бўлишга ёрдамлаш. Улар тезда ишга киришишди. Ертўланинг тўртта деразаси бор эди. Жон билан Элиза охирги деразани фанер билан ёпишганида биринчи деразанинг шишаси сингани эшитилди бироқ фанер жойида мустахкам турарди. Грэмлар ертўланинг ўртасига бориб ўтиришди. Бу орада ертўла эшиги ортидан эшикни ғажишни бошлаган қурбақаларнинг овози эшитилди. – Агар улар эшикни еб ичкарига киришса нима қиламиз? Шивирлади Элиза. – Билмайман деди Жон қўрқув тўла кўзлари билан эшик томонга боқаркан. Шу пайт эшикнинг ўртасидан катта тешик очилиб ундан қурбақалар тўдаси ёпирилиб кирди. Элиза бу сафар чинқириади. Унинг додлашга ҳоли қолмаганди. Қурбақалар галаси улар томонга ташланганида Жон Грэмнинг фарёди бутун атрофга эшитилди…\nЯрим тун. Виллода қурбақалар ёмғири шаррос қуярди. Тунги соат бир яримда кўл яқинидаги қарағай дарахтига охирги қурбақа келиб тушди ва ерга тушиб сакраб-сакраб қоронғуда ғойиб бўлди. Эрта тонгда бутун Вилло шахарчаси чор атрофга сакраб, вақ-вақлаётган қурбақаларга тўлиб кетганди. Махаллий фермерларнинг хар етти йилда бир бўладиган ушбу дахшатли ёмғирдан хабардорлиги учун чорва молларини хавфсиз жойга олишга улгиришганди. Ахир суғурта компаниясидагилар қурбақа ёмғири хақидаги гапларга ишонишармиди?! Қуёш уфққа бош кўтаргач унинг нурлари қурбақаларни эритиб юборди. Уларнинг териси оқариб, “пақ-пақ” этиб ёрилиб кетди ва оппоқ суюқликка айланди. Вилло шахарчаси худди сўнаётган вулқон маконига ўхшаб қолганди. Эрталаб соат саккизларда машинасида Лаура Стентон Савдо маркази олдига келиб тўхтади. У машинадан тушганида анча хорғин кўринишда эди. Қаёқдандир Генри Эден хам ити билан етиб келди. – Ичкаридаги аҳволни қара, шартта ортимга ўгирилиб уйга қайтиб кетгим келяпти деди Лаура бошини қимирлатиб. – Лекин бу фойда бермайди, Лаура деб унга яқинлашди Эден. – Элонларинг ёзилган пештахтанг синибди деди Лаура. – Ха, кўриб турибман, Худога шукрки бу ланати ёмғир етти йилда бир ёғади. Қария яна бир нималарни минғирлади. – Нима дединг? Яхши эшитмадим? – Бунга йўл қўймаслигимиз керак эди деяпман деди Генри афсусланиб. – Улар хали жуда ёш эди. Биз бунга йўл қўймаслигимиз керак эди Бу икки ёш хақиқатдан хам ажойиб жуфтлик эди. Ахир ўзинг шундай дегандинг-ку деб кўзларига ёш олди қария Эден. – Ха тўғри, бироқ энди қўлимиздан хеч нарса келмайди. Лаура Генрининг елкасига қўлини қўйди. – Биз уларни мажбурламадик, аксинча бунга қарши бўлдик. Уларни хатто огоҳлантирдик. Улар ўзлари шу ерда қолишни исташди. Улардан олдин бошқалар хам шундай қилишган. Бу нарса одат бўлиб қолган. – Ха биламан деб хўрсинди Эден. – Бу шахарнинг хидидан кўнглим айнийди. Ишқилиб етти йилдан сўнг бу ерларга яна бошқа бегона инсонлар келмасин. – Эхтимол сўнгги марта шундай дахшатли ёмғир ёғишидир ёки бу ерга кейинги сафар хеч ким келмас деди Лаура Стентон. – Бундай бўлмаса керак. Аммо етти йил узоқ муддат унгача бир гап бўлар деди Генри. Бироздан сўнг Генри Лаурадан элонлар ёзилган пештахтани осиб қўйишга кўмаклашишини сўради. Улар ишни тугатишгач – Мана энди етти йи тинчгина яшаймиз деди Генри Эден. – Ха, шундай деб ўйлади Лаура. Лекин етти йилдан сўнг яна дахшатли қурбақа ёмғири ёғади ва айнан ўша куни икки ёш эр-хотин хам келишади. Биз эса уларни қайта-қайта огоҳлантирамиз лекин улар бунга ишонишмайди, кейин эса… Бу нарса давом этаверади.\nҲаво очилиб қуёш чарақлаб чиқди ва шу тахлит Виллода даҳшатли ёмғир кечаси якунига етди.\nИнглиз тилидан Феруз Зиёдуллоев таржимаси\n7х7 газетаси, 2015-йил, 8- январь сони\n← Аввалги Аввалги Бахтиёр Менглиев: “Тил — миллат тимсоли, халқ ғурури” (2009)\nКейинги → Кейинги: «Муаллифнинг биринчи китоби» туркуми (1978-1997)


Онлайн мусобақага тайёргарлик авжида – O'zbekiston Milliy paralimpiya qo'mitasi\nОнлайн мусобақага тайёргарлик авжида\nХабар берганимиздек, 28-30 август кунлари оғир атлетика бўйича илк бор “Ўзбекистон Республикаси Мустақиллиги кубоги” онлайн халқаро турнири ташкил қилинмоқда. Бугун оғир атлетикачиларимизнинг мазкур мусобақага олиб бораётган тайёргарликларини кўздан кечириш мақсадида терма жамоанинг онлайн машғулоти бўлиб ўтди. Жараённи МОҚ президенти Рустам Шоабдураҳмонов, Ўзбекистон оғир атлетика федерацияси раҳбарияти, МОҚ мутасадди ходимлари кузатиб боришди.\nҚайд этиш жоиз, терма жамоа мураббийи Баҳром Мендибоев машғулотда спортчиларимизнинг тайёргарлиги аъло даражада эканлигини таъкидлаб ўтди. Бугунги машғулотларни Б.Мендибоев билан биргаликда қозоғистонлик мутахассис Ержас Болтаев олиб борди. Жараённи кузатар экан, МОҚ раҳбари спортчиларимизга бўлажак мусобақада улкан зафарлар тилаб қолди.\n“Авваламбор, мураббийлар штаби, федерация вакиллари ва спортчиларимизга мана шундай шароитда ҳам қизғин машғулот олиб бораётганлари учун раҳмат айтаман. Халқаро федерация ўтказган дастлабки мусобақада баъзи мамлакатлар ўзларининг юқори спорт формасини намойиш этган эди. Биз ҳам нималарга қодир эканлигимизни кўрсатишимиз лозим. Биз Сизларга ишонамиз”, – деди МОҚ раҳбари.\nТадбир сўнгида Ержас Болтаев спортчиларимизнинг тайёргарлиги ҳақида маълумот берар экан, аввалги онлайн мусобақага нисбатан бу турнирда рақобатнинг юқори бўлиши, кучли спортчилар иштирок этишини ҳисобга олиб, шунга яраша тайёргарлик олиб борилаётгани ва мусобақа бошлангунга қадар спортчиларимиз оптимал формага кириб олишлари ҳақида маълумот берди.\nТриатлончиларимиз учун яна бир мастер-класс ўтказилди\nКарантин даврида Бўкада спортни янада оммалаштириш борасида фаоллик кўрсатганлар тақдирланди


ТОШПУЛАТ РАХМАТУЛЛАЕВ СОГДИАНА: Ёзувчи Нусрат Раҳмат билан уч кун ҳордиқ чиқардик\nСиҳатгоҳ Катта ўзбек трактидан сал пастроқда, Тахтиқорача довонига олиб борадиган эски йўл бўйида жойлашган экан. Унинг биноси бундан 40 йил олдин “Интурист” меҳмонлари учун қурилганлигини сиҳатгоҳ қоровули 87 ёшли Убайдулла бобо Жўраев ҳикоя қилиб берди. Унинг сўзларига қараганда, бино кўп йиллар давомида бўш ётган. Бундан икки йил аввал у қайта таъмирланиб, сиҳатгоҳга айлантирилган.\nЯнги жой бўлганлиги учун унда ҳали катта санаториялардаги қулайликларнинг ҳаммаси мавжуд эмас, муолажалар сони ҳам камроқ. Боз устига газ ва свет муаммолари дегандек... Аммо ҳордиқ чиқаришни, тоғ ҳавосидан тўйиб нафас олишни, бир қатор муолажалар орқали соғлигини тиклашни истаганлар учун яхши жой. Яна шуниси борки, бир-икки кунга борасизми, бир ҳафта-ўн кун турасизми – бу ўз ихтиёрингизда.\nЭнг асосийси, сиҳатгоҳ ходимлари самимий, кўнгли ва чеҳраси очиқ инсонлар экан. Врач Шуҳрат ака, ҳамширалар Гулноза ва Нигора, ошпаз Елена, қолаверса бутун жамоа меҳмонлар хизматига ҳозиру нозир. Бундан, албатта, кўнглингиз яйрайди, димоғингиз чоғ бўлади.\nМеҳмонлардан бири, Самарқанд туманидаги 9-мактаб ўқитувчиси Майсара Алимова фикрига қулоқ тутайлик: “Бу ерга онам ва янгам билан келганмиз. Бизга маъқул. Уйда овқатим яхши ҳазм бўлмасди. Ҳозир ўзимни яхши сезаяпман. Ҳавосининг тозалигини айтмайсизми?! 73 ёшли онам жуда хурсанд, чунки бу ерда ўзларини худди туғилиб ўсган юртлари – тоғли Айний туманида бўлгандек ҳис этмоқдалар”.\nНусрат ака эса роса яйраб, турли мавзуларда суҳбатга киришиб, дилни қувонтирувчи ҳикоялар айтишдан ўзини тиёлмасди. Табиат ошифтаси бўлган бу инсон, айниқса, наботот ва ҳайвонот олами, атроф-муҳитнинг ҳозирги аҳволи хусусида теран фикр юритишига яна бир бор амин бўлдим. Сиҳатгоҳ ичи ва атрофидаги ҳар бир дарахт, ҳар бир бута ҳақида, баргдан баргга учиб юрган ҳашаротлар тўғрисида тўлқинланиб гапирарди. Бир тепаликка чиққанимизда, Нусрат ака дарахтзорни кўрсатиб, баҳорда бу ерда кўплаб қўзиқорин бўлишини таъкидлади. Насиб бўлса, келаси йили бу ерга қўзиқорин теришга келамиз деб ваъдалашдик.\nУч кун кўз очиб юмгунча ўтиб кетди. Биз сиҳатгоҳ жамоаси ва бу ерда ортирган янги танишларимиз билан хайрлашик ва “яна кўришгунча” деб, Самарқанд томон равона бўлдик.\nСаёҳатимиз билан боғлиқ яна бир ҳикояни иккинчи мақоламизда ўқишингиз мумкин.


Наталя (Таля). Хохлушка — Shermuhammad.Net\nБош саҳифа / Блогинг / Наталя (Таля). Хохлушка\nШермуҳаммад 20/04/2015\tБлогинг 2 комментария\nЎтир, чой ичамиз, деди ва ўзи ошхонага кириб кетди.\nГаз плитага чой қўйди. Сув қайнатиладиган тунука чойнакнинг ўзига чой дамлади. Ундан аввал косанишаб идишга солинган «Большая чаша» деган лапша-макароннинг устига қайнаган сувнинг бир қисмини қуйди. Лапша тиниши учун устини тарелка билан ёпди, бўлка кесди ва тантановор равишда эълон қилди: — Лапша еймиз.\nМен студентликнинг дастлабки икки йилида жуда қашшоқ ҳаёт кечирганман. Лекин Таля турмуши, ейиш-ичиши мендан ҳам қашшоқроқ эди.\nШу аҳволида мени лапша билан меҳмон қилмоқчи бўлганини тушуниб, тўғриси, уялиб кетдим, ҳозир келаман, деганча дўмдан пастга тушдим. Оқтепа айланмасидаги бекат олдидаги дўкондан тўртта тухум ва канадский сосиска, бунга қўшиб 2 шиша «Олмалиқ 4» пивосидан олдим. Студентчилик қурсин, пивони фақат стипендия чиққан кунлардагина ўзимга раво кўрардим. Нима бўлса, бўлди, гулят қилсак, қиппизда.\nҚайтиб чиқсам, Таля кутиб ўтирган экан. Бозорликни кўриб қувониб кетди. Тухум ва сосискани дарров қайнатиб келди. Қовургани ёғи йўқ экан — билганимда ёғ ҳам олардим. Иккинчи овқат деб қайнатилган тухум-сосискани столга қўйди. Демак, лапша — биринчи овқат бўлади.\nЎтирдик. Пивони очиб, стаканларга қуйдим. Таранг қилмасдан ичди. Ўзини бошқатдан таништира бошлади. Таля деган исмни эшитмаган эдим, қора қош-қора кўзлигидан, аввалига татарми, арманими бўлса керак, деб ўйловдим. Наталя экан тўлиқ исми. Наталя эканини эшитиб дарров сўрадим: — Ўрисмисан?…\nЎша пайтларда ўрисларни ёмон кўрардим, ўқувчилигимда уруғлашни бошлаган миллатчилик касали студентлигимда роса авжига чиққан. Мен ва атрофимдагилар кўраётган етишмовчилик, қийинчилик, оғир турмуш учун фақат ва фақат ўрислар айбдор эди — менинг назаримда. Аҳмоқлигим даражасига бир мисол шуки, метрода, автобусда ўтирган бўлсам, ўрис кампир ё чол чиқиб қолса, жой бермасдим. Миллатчилик ўсмирлик касали, ўсмирлик — тана ва онг улғайиши мутаносиб юз бермайдиган давр-да, онг ортда қолаверади. Кўпчиликни, хусусан мени ҳам миллатчилик ўсмирлик билан бутунлай тарк этган. Майли бу энди бошқа мавзу.\n— Йўқ, украинкаман, хохлушка.\nЕнгил тортдим — ҳайрият-э. Елкамдан тоғ ағдарилгандек бўлди. Ёқиб бораётган Таля яна ёқишни бошлади.\nНаталя Янгиерда туғилган экан. Ота-онаси совет даврида Сирдарёдаги қанақадир қурилиш сабаб Украинадан келиб қолишган. Отаси аввалроқ Украинага — Николаев шаҳрига кўчиб кетган, Таля онаси билан қолган, лекин улар ҳам кўчиб кетиш арафасида. Отаси билан бирга кетишмагани сабабларидан бири — Талянинг ўқишни тугатмагани ва уйларини сотишмаган. ИнЯзда 4-курсда, инглиз тили филологиясида ўқиркан. Мендан салкам 3 ёш катта. Ёлғиз фарзанд. Бу квартира отасининг Янгиерлик қандайдир танишига тегишли. Таля свет-пвет, газ-пазини тўлаб туради холос.\nОвқатланиб бўлгунимизча сўроққа тутдим. Қизиғи шуки, обдон суриштирган фақат мен бўлдим. У менинг кимлигим ва қаерда ўқишимдан бўлак бирон маълумот сўрамади. Пиво, студентча овқат ва суҳбат орамиздаги масофани бутунлай йўқотди. Иззатим битмасдан қайтиш ҳам керак. Танишганимиз зўр бўлди, энди кетайин, анови журнални берсанг, дедим.\nТаля сочилиб ётган китоб-журналлар орасини титкилаб, «Иностранка»нинг учта сонини топди. Варақладим, «Сатанинские стихи» тўлиқ эмас, айрим қисмлари чоп этилган экан. Майли, йўқдан кўра юпанчиқ. Таля ваъда бердики — сен учун қолганиниям, ҳаммасини топиб бераман, лекин, келиб тур. Юрагим ҳаприқиб кетди. Таля мен учун ҳаммасини топиб беради. Бормисан, Таля!\nРост гап шуки, институтда қизлар масаласида омадим юришмаган. Бир ҳурлиқони яхши кўрардим. Ҳурлиқо элга машҳур бир инсоннинг набираси эди. Ақлим жойида бўлган, УМУМИЙ ПЕРСПЕКТИВА ва ШАНС йўқлигини билардим. Лекин манманлик қурсин, изҳори дил қилганман ва ҳурлиқони илк учрашувга КУТУБХОНАга таклиф этганман. Ҳурлиқо буни ҳамма курсдошларга, курсдошлар бу ёқда турсин, бутун институтга овоза қилган. Томи кетган Б. Ҳурлиқони Кутубхонага таклиф этипти — тайёр Анекдот. Ўшанда кўнглим қаттиқ оғриган, яраланган, шунча яраланганки, ҳалигача чандиғи бор.\nТоргина коридорида ўпишиб хайрлашган бўлдик. Остонадан чиқар пайтим, қўлимдан ушлаб қайтарди. Қўлимни қўйиб юбормай, тўғри ётоғига олиб кирди. Шошмасдан ечинди. Бўлиқ аъзолар бунча ихчам танага жойлашган бўлиши мумкинлигини тасаввур этмагандим. Анчагина довдирадим. Сезди. Мени ҳам ўзи ечинтирди. Бир ярим кишилик каравотда биринчи марта ҳаммасини ўзи бажарди. Кўп вақт кетмади.\nБу кеча Талянинг бағрида қолдим. Алвидо, Ҳурлиқо…\nАввалги Наталя (Таля). Танишув\nКейинги Наталя (Таля). Хотима\nРоссиялик машҳур блогер Илья Варламовни биласиз а? Шунга ўхшаган машҳур блогер бўлиб кетишни истайсизми? Бугун …\n17/10/2016 at 21:18\nОх усмирлигим, ёшлигим. Ха, Украин қизлари… Охирги марта қачон ўқиб мазза қилганимни эслай олмайман. Лекин буни ўқиб ҳақиқатдан ҳам мазза қилдим. Айниқса-чи мана бу сатрларни:\n«Шу аҳволида мени лапша билан меҳмон қилмоқчи бўлганини тушуниб, тўғриси, уялиб кетдим, ҳозир келаман, деганча дўмдан пастга тушдим. Оқтепа айланмасидаги бекат олдидаги дўкондан тўртта тухум ва канадский сосиска, бунга қўшиб 2 шиша «Олмалиқ 4» пивосидан олдим. Студентчилик қурсин, пивони фақат стипендия чиққан кунлардагина ўзимга раво кўрардим. Нима бўлса, бўлди, гулят қилсак, қиппизда».\n«ўқувчилигимда уруғлашни бошлаган миллатчилик касали студентлигимда роса авжига чиққан. Мен ва атрофимдагилар кўраётган етишмовчилик, қийинчилик, оғир турмуш учун фақат ва фақат ўрислар айбдор эди — менинг назаримда. Аҳмоқлигим даражасига бир мисол шуки, метрода, автобусда ўтирган бўлсам, ўрис кампир ё чол чиқиб қолса, жой бермасдим. Миллатчилик ўсмирлик касали, ўсмирлик — тана ва онг улғайиши мутаносиб юз бермайдиган давр-да, онг ортда қолаверади. Кўпчиликни, хусусан мени ҳам миллатчилик ўсмирлик билан бутунлай тарк этган».\nМАНА ШУНДАЙ АЖОЙИБЛАРИ КЎП БЎЛСИН, РАХМАТ СИЗГА\n17/10/2016 at 21:22\nAдашмасам «Большая Чаша» Хитойники эди. Энди, энди «лапша»лар титапоя қилаётган вақтлар эди 🙂


Ричард Гир Римдаги бошпанасиз қолганлар билан учрашди\n19:00 / 10.06.2016\nҲолливуд актёри Ричард Гир Римда бошпанасиз қолган кишилар билан учрашди, деб хабар беради ANSA.\nАктёр Италияга ўзининг янги "Ўйсизлик танаффуси" фильмини тақдим қилиш учун келди. Ушбу фильмда Гир нью-йорклик уйсиз ролини ўйнаган. Картина Италия кинопрокатига 15 июнда чиқади, 11 июнда эса у Тарминдаги кинофестивалда намойиш этилади. Ричард Гир - 2016 йилда намойишларнинг фахрий президенти.\nУйсизлар учун бошпанада актёрни тахминан 100 киши кутиб олди.\n"Бу ажойиб - ака-укалар ва опа-сингилларни кўриш. Бундай амаллар менинг қалбимни илиқликка тўлдиради. Одам тафтини одам олади. На пул ва на сиёсат, фақат одамлар мулоқот олиб боришлари мумкин. Бу ерда бўлиш - мен учун шараф", - деди Гир.\nБундан ташқари актёр Рим папаси Францискнинг меҳнатини юқори баҳолади.\nАҚШ президентлигига сайловлар мавзусига изоҳ берар экан, Гир "ҳозирги давлат раҳбари Барак Обама ўз лавозимида қолиши учун конституцияни алмаштирган бўлардим" деди.


Эҳтиёт бўлинг: интернетда “кўк кит” | QISHLOQ HAYOTI\nМаълумотларга қараганда, 2016 йилда дунёнинг 40 фоиздан ошиқроқ аҳолиси интернетга уланиш имкониятига эга бўлган. Ваҳоланки, бу кўрсаткич 1995 йилда 1 фоизни ҳам ташкил этмаган. Ўтган асрнинг сўнгги йилларидан то бугунги кунгача фойдаланувчилар сонининг кескин ошиши кузатилган.\nБу жараён мамлакатимизда ҳам сезиларли даражада ўсиб бормоқда. “Internet Live Stats” сайтининг маълумотларига кўра, 2016 йилда мамлакатимизнинг 50 фоиздан ортиқ аҳолиси бу “беминнат дастёрнинг” хизматларидан фойдаланиш имконига эга бўлган.\nРақамларнинг йил сайин кескин ошиши янги бир атамани ҳаётга олиб кирди. Бу – виртуал дунё. Мазкур “олам” ўзининг қатор қулайликлари ва муаммолари, яъни ижобий ва салбий жиҳатлари билан ҳаётимизга кириб келди. Гап шундаки, тушуниб-тушунмай фойдаланиш оқибатида компьютер ва интернет ўсмир ёшдаги болаларнинг дунёқарашини салбий томонга ўзгартиряпти. Хусусан, кейинги пайтда кўпчилигимиз эшитган ҳодиса – “Кўк кит” номли ўйин таъсиридан фарзандларимиздан хавотирланяпмиз.\nМаълум бўлишича, ушбу ўйиннинг негизида инсоннинг ўз жонига қасд қилишидек ғаразли мақсад яширинган. Унинг номи ҳам бежиз танланмаган. Кўк кит ўз жонига қасд қилувчи денгиз жонивори ҳисобланади. Ўйин ҳам айнан унинг характеридан келиб чиқиб дастурлаштирилган. Дастлабки босқичларда ўйин бошқарувчилари бир неча енгил шартларни бажаришга ундаб, иштирокчини тамомила ўзига бўйсундириб олади. Сўнгра, унинг олдига кескин шартларни қўя бошлайди. Ҳаммаси жуда оддий, аввалига, оқ қоғозга кўк кит суратини чизишдан бошлаб, кейин ана шундай суратларни танага тиғ ёрдамида чизиш керак бўлади. Иштирокчи вазифаларни бажарганининг исботи сифатида суратга тушиб, ўйин бошқарувчисига кўрсатиши керак. Шартлар бажарилмаган тақдирда, бошқарувчилар унинг интернет манзили орқали уй манзилини аниқлаб, у ҳақда ҳаммасини билиши, акс ҳолда, фақат ўзи учун эмас, оила аъзолари учун ҳам фожеали ҳолатлар рўй бериши мумкинлиги ҳақида таҳдидли хабарлар юбора бошлайди. Унинг шартларини бажариб қутулиш мумкиндир, деб ўйларсиз? Йўқ. Унинг охири йўқ. Яъни ўйин ўз жонига қасд қилиш билан тугайди. Бу ҳақда мутахассислар томонидан турли манбалар орқали, хусусан, телевидение, радио ва бошқа ижтимоий тармоқларда берилаётган маълумотлардан ва омма орасида тарқалган хабарлардан ҳам билиб олишимиз мумкин.\nЛекин бундан биз қай даражада огоҳмиз? Азиз фарзандларимизнинг кундалик юриш-туришидан, улар нималар билан машғуллигидан, куннинг қай пайтида қаерда бўлишидан хабардормизми? Уларга кераклича эътибор қарата олаяпмизми? Токи ушбу саволларга ботинимизда ижобий жавоб топа олмасак, бу фожеали ҳолатлар сизу бизнинг яқинларимиз орасида ҳам содир бўлмаслигига ҳеч ким кафолат бера олмайди.


Ёзда ёпинчиғинг ташлама, қишда ўзинг биласан... - Халқ сўзи\n22:17 25 Февраль 2021 Жамият\nФото: Хасан Пайдо / «Халқ сўзи»\nИлиқ кунлар ортидан дабдурстдан ёққан қор табиат қудрати ва инжиқликлари олдида инсон ҳамиша ожиз эканини яна бир бор намоён этди... Қиш уйқусидан уйғониб, гул очган дарахтлар оппоқ қор остидан хомуш мўралайди. Офтобни соғинган майсалар дув-дув ёш тўкади.\nБоғу роғлар, хиёбонлар, кўчалар қордан тозаланмоқда. Дала ишларига киришган деҳқонларнинг ҳам юмуши ортган. Аллақачон баҳорий кайфият билан енгил кийимларга ўтганлар яна эгнига пальтосини илди. Ахир бемаврид тушган совуқда шамоллаб қолиш ҳеч гап эмас.\nУларга асрлар силсиласидан аждодлардан авлодларга ўтиб келаётган бир нақлни эслатмоқчимиз: “Ёз ёпинчиғинг ташлама, қиш ўзинг биласан”.


Макрон 66 овоз билан ғалаба қозонди\n20 ноябр 2019, Тошкент вақти: 18:57\nЭммануэл Макрон рафиқаси билан Париждаги Лувр биноси олдида, 2017 йилнинг 7 майи.\nФранциядаги президент сайловининг иккинчи босқичида ғалаба қозонган Эммануэл Макрон ўз мамлакатининг Европа билан алоқалари мустаҳкамланиши йўлида хизмат қилишга ваъда берди.\n7 май куни ўтказилган сайловлар иккинчи даврасида Макрон миллатчи Марин Ле Пендан осонлик билан устун келиб, Франциянинг энг ёш президентига айланадиган бўлди.\nБюллетенларнинг қарийб барчаси санаб бўлинган пайтда, расмий хабарларга кўра, Макрон берилган 47 миллион овоздан 66,06 фоизини олган. Аввал ўтказилган экзит-поллар натижалари ҳам собиқ иқтисодиёт вазири Макроннинг 65 фоизга яқин овоз олишини кўрсатганди.\nПариждаги Лувр биноси олдида ўз тарафдорлари олдида чиқиш қиларкан, Макрон Франция ва Европа манфаатларини ҳимоя қилишга сўз берди.\n“Мен Францияни емираётган бўлинишга қарши курашаман”, дер экан Макрон рақиби Ле Пен олган 11 миллион овоз миллатчи номзод учун рекорд натижа бўлганини қайд этди.


Афғонистон президенти қаҳрамон аскарни уй ва машина билан тақдирлади\nДушанба куни Афғонистон парламенти биносига ҳужум қилган жангарилардан олти нафарини отиб ўлдирган мамлакат миллий қўшинлари аскари Исохон Ормоний миллий қаҳрамонга айланди. Исохон Озодлик билан суҳбатда бу қаҳрамонлик эмас, балки бурчни бажаришдир деб айтди.\nДушанба куни Афғонистон парламентига қилинган толибон жангариларининг ҳужуми натижасида мамлакат миллий қўшинларининг аскари Исохон Ормоний миллий қаҳрамонга айланди.\nИсохоннинг бир ўзи парламент биносига киришга ҳаракат қилган олти жангарини отиб ўлдирди. Ёш аскарнинг бу қаҳрамонлиги натижасида жангарилардан ҳеч ким парламент биноси ичкарисига кира олмаган.\nИсохоннинг номи бир куннинг ўзида мамлакатда машҳур бўлди ва унинг суратлари Кобул кўчаларида пайдо бўлди. Фейсбук ижтимоий тармоғида ҳам унинг шаънига мақтовлар ёғилмоқда.\nАфғонистон миллий қаҳрамони аскар Исохон Ормоний\nИсохоннинг Озодлик радиосига айтишича, унга парламент биносини қўриқлаш топширилган эди:\n- Ўша куни одатдагидек парламент биноси қўриқчилигида турган эдик. Бир пайт кўча томонда кучли портлаш бўлиб, атрофни чангу тўзон қоплади. Ҳамма пароканда бўлди. Кейин жангарилар ҳужумни бошлашди. Мен 15 минут давом этган жанг давомида олти жангарини ўлдирдим, деди Исохон.\nИсохон Ормоний унинг бу жасоратини ҳукумат раҳбарлари муносиб тақдирлаганини айтади:\n- Президентимиз Ашраф Ғани менга уч хонали уй тақдим этди. Вице президент Абдурашид Дўстим эса “Лексус” автомбили совға қилди. Албатта мен бу совғалардан жуда хурсанд бўлдим. Лекин мен бу ишимни қаҳрамонлик эмас, балки оддий аскарнинг ўз бурчини бажариши деб айтган бўлардим, деди Исохон Омоний.\n22 июнь кунги парламент биносига қилинган ҳужум оқибатида 21 нафар тинч аҳоли вакили, жумладан, беш аёл ва икки бола ҳалок бўлган.\nҲужум пайти Афғонистон вице призиденти Сарвар Дониш ва Афғонистон Миллий Мудофаа вазирлигига номзод Маъсум Исанохзайлар ҳам парламент биносида бўлгани айтилмоқда.\nПортлашдан уларга ва парламент аъзоларига зарар етмагани хабар қилинди.\nТолибон ушбу ҳужум учун маъсулиятни ўз зиммасига олди.


Объект яратилган сана: 1870\nЗанги ота мажмуаси Тошкент шаҳридан узоқ бўлмаган қишлоқда жойлашган. Мазкур тарихий санъат ёдгорлиги қимматбаҳо ҳисобланади.\nМажмуа XII аср охири XIII асрнинг биринчи ярмида яшаган Занги ота номини олган Ойхўжа шайҳнинг қабри атрофида юзага келган. У Хожа Аҳмад Яссавийнинг бешинчи муриди бўлиб, Марказий Осиёдаги турк қабиласининг бош сўфиси бўлган.\nАйтишларича, мажмуа қурилиши Амир Темур ҳукмронлиги даврида бошланган бўлиб, аввалига авлиё Занги ота ва унинг хотини Амбар биби учун мақбара бинолари қурилган. Мажмуа учта майдондан ташкил топган: улкан боғ, масжид, мадраса, минораларни ўз ичига олган XIV-XIX асрларга тегишли иморат ҳамда Амбар биби мақбараси.\nЖанубий-ғарбий қисмида масжид бор. У (1870 йил бош қози бўлган) зангиоталик қози томонидан қурдирилган. Атрофи ҳужралар билан ўралган. Ҳовлига икки тарафдан кириш мумкин, дарвоза хонаси арк-гумбазли услубда безатилган.\nМасжид рўпарасида 1914-15 йиллар ўзига хос минора-қалъа қад ростлаган. Тарихий мажмуага жанубдан эски қабристон бириктирилган.


Хизр алайҳиссалом ким, у одамларга кўринадими? - Hidoyat.uz\nАсосий саҳифа Мақолалар Хизр алайҳиссалом ким, у одамларга кўринадими?\nЧоп этилди Mart 1, 2021 Хизр алайҳиссалом ким, у одамларга кўринадими?da fikr bildirishni o'chirish\n— Баъзилар Хизр бувани кўрдим, дейди. Хизр бува ўзи ким ва ростдан борми? Одамлар кўзига кўринадими?\n— Қуръони каримнинг Каҳф сурасида Хизр алайҳиссалом ҳақида қисса келган. Бу қиссани уламоларимиз “Мусо алайҳиссалом ва солиҳ банда қиссаси” деб атайдилар. Чунки Қуръонда Хизр алайҳиссалом “Хизр алайҳиссалом” номи билан аталмаган, балки “солиҳ банда” деб аталган.\nКаҳф сурасида келган оятларнинг тафсирида Имом Бухорий келтирган ривоятда солиҳ банда “Хазр” деб аталади, биз “Хизр” деб ўрганиб қолганмиз. Ана шундан Ҳизр алайҳиссалом борлиги, Қуръонда “солиҳ банда” номи билан эсга олинганлиги ва саҳиҳ ҳадисларда “Хизр” номи билан танилганликлари, машҳур бўлганликлари келиб чиқади.\n“Хизр алайҳиссалом бор, доим бўлади, одамларга кўриниб туради”, деган уламоларимиз ҳам бор. Бу гапни кўпроқ аҳли тасаввуфлар айтишади. Лекин очиқ-ойдин Хизр алайҳиссаломнинг барҳаёт эканликлари, қиёматгача боқий қолишлари ва одамларга кўриниб туришлари тўғрисида на Қуръонда ва на ҳадислардан далил келтира олмайдилар. Агар мабодо ҳозирги кундаги баъзи бир кишилар далил келтиришаётган бўлса ҳам, у далиллар нотўғри, тўқима ва заиф ҳадислардан олинганлиги маълум.\nҲар ким Аллоҳ таолонинг Ўзидан ҳожатини сўраб бораверса, яхши бўлади. Хизр алайҳиссаломни кўриб, у кишидан бирор нарса сўраш маъносидан кўра афзали шу. Ибодатларни вақтида адо қилиб, намозларни ихлос билан ўқиб, дуо қабул бўлиш шартларини ўрганиб, Аллоҳнинг Ўзидан сўраш тажрибадан ўтган ҳақиқат ҳамдир. Аллоҳ таоло барчамизнинг ҳожатларимизни раво қилсин!


17 октябрь, 2020, 14:01\nУ 14 нябрь куни UFCдаги икикнчи жангини ўтказади.\nUFC промоушенида фаолият юритадиган яна бир ҳамюртимиз Заррух Адашев навбатдаги жангини 14 ноябрь куни “UFC Fight Night 182” турнири доирасида ўтказади. Заррухнинг UFCдаги иккинчи чиқиши АҚШнинг Невада штати Лас-Вегас шаҳарчасида бўлиб ўтишидан хабардорсиз. Албатта, ушбу жанг юртдошимиз учун жуда муҳим. Чунки, дебют жангидаги мағлубият туфайли, бу баҳсдаги ғалаба сув ва ҳаводек зарурдир. Шуни тўла англаб турган Адашев жиддий тайёргарлик олиб бормоқда.\nБиз унинг машғулот жараёнлари қандай кечаётганлиги, вазн борасидаги муаммолар ва спарринг партнёрлар ким эканлиги ҳақидаги саволлар билан мурожаат қилдик.\n- Биласизми, бу жанг мен учун жуда муҳим эканлигини барча яхши тушуниб турибди. Сабаби эса маълум. Илк жангимдаги муваффақиятсизлик тасодиф эканлигини исботлашим зарур. Вазн борасида муаммо йўқ. Чунки, биринчи жангимдаги каби уч кунлик эмас, балки жуда кўп вақтим бўлди ва яна бор... Жефф Молина ҳам ўз дебютини ўтказади. Шунинг учун, унда иштиёқ катта бўлиши турган гап. Шунинг учун ушбу жангга бор кучимни бериб тайёрланяпман. Барчаси яхши бўлмоқда. Асосий спарринг партнёрим акам Шоҳрух Адашев ҳисобланади ва у менга жуда катта ёрдам беряпти. Акам ҳам ярим енгил вазн тоифасида ҳаваскор йўналишда яхши натижалар қайд этган ва у ҳам профессионал промоушенлар билан шартнома имзолаш арафасида. Ўйлайманки, барчаси яхши бўлади ва халқимизни, мухлисларимизни чиройли ғалаба билан хурсанд қиламиз.


МИЛЛАТИМНИНГ ҒУРУРИСАН, ОНА ТИЛИМ » Иштихон овози газетаси\nТил – миллат қиёфасининг бир бўлаги. Дунёдаги барча халқлар ўзининг миллий расмий тилига эга деб айтолмаймиз. Чунки бу халқнинг миллий мустақиллиги билан боғлиқ. ЮНЕСКО вакилларининг сўзларига қараганда, қачонлардир одамлар сўзлашадиган тилларнинг сони 7 мингдан 8 мингтагача етган бўлса, бугунги кунда сайёрамизда 6 мингдан ошиқроқ тил мавжуд бўлиб, уларнинг 90 фоизи йўқолиб кетиш арафасида турибди. Бу асосан цивилизация туфайли маданиятидан айрилаётган кам сонли миллатларнинг тилларидир. Бу тилларда сўзловчи аҳолининг айримлари ёзувга эга бўлса, айримлари бундан бебаҳрадир. Бугун Интернет тилининг 81 фоизи инглиз тилига тўғри келади. Бугунги кунда дунёда 6809 та тил мавжуд бўлиб, уларнинг тенг ярми саккизта давлат – Мексика, Индонезия, Камерун, Бразилия, Ҳиндистон, Хитой, АҚШ ва Россия хиссасига тўғри келади. Энг кўп тилли мамлакат сифатида Ҳиндистон тан олинади. Бу мамлакатда ахоли 845 тил ва лахжада сўзлашади. Иккинчи ўринда эса 600та тил ва шевада сўзлашувчи Папуа — Янги Гвинея туради. Сайёрамизда энг кўп аҳоли сўзлашадиган тил сифатида хитой, инглиз ва испан тиллари тан олинган.\nЮНЕСКО томонидан нашр қилинадиган “Йўқолиб кетиш хавфи арафасида турган жаҳон тиллари атласи”да Европадаги 50та, Тинч океани минтақасида эса 200та тил йўқолиб кетиш арафасида экани таъкидланади. Африкадаги 1400та тилдан 600таси келажакда, 250таси эса яқин орада бутунлай йўқолиши хақида бонг урилаётганлиги ниҳоятда ачинарлидир.\nОта-она ўз фарзандига яхши хулқ, яхши тарбия бeришдан ортиқ маънавий мeрос қолдира олмагани каби аждодлар ҳам авлодларига шу юртга хос бўлган яратувчанлик, тафаккур маҳсули бўлмиш бeбаҳо моддий ва маданий ёдгорликлар ҳамда тарбияловчи, илм-у маърифат ёғдулари ила йўғрилган асарлар ва энг муҳими, она тилидан бўлак буюк мeрос қолдира олмаса кeрак.\nМиллий тилимизни гўёки бир муаззам чинорга қиёс этсак, унинг чуқур илдизлари - бу унинг олис ўтмишга бориб тақаладиган бой тарихидир. Бақувват танаси эса ўзбeк тилининг равнақида бeқиёс ўрин тутган аждодларимиздир, яъни Маҳмуд Қошғарий, Аҳмад Яссавий, Юсуф Хос Ҳожиб, Аҳмад Югнакий, Лутфий, Алишeр Навоий, Бобур, Машраб, Огаҳий, Фурқат, Қодирий, Чўлпон, Усмон Носир каби буюк ижодкорлардир. Бу рўйхатни чeксиз фахр билан яна узоқ давом эттириш мумкин. Шох-шаббалари эса бу тилимизда яратилган ўлмас ва нодир асарларимиздир - “ Қутадғу билиг”, “Ҳибат ул- ҳақойиқ “, “Муҳаббатнома”, “Маҳбуб ул-қулуб”дан тортиб, “Ўткан кунлар”, “Мeҳробдан чаён”, “Юлдузли тунлар” каби адабиёт гултожиларидир. Барглари эса тилимизнинг зeбу зийнатлари, ўзига хосликлари, дуру гавҳарларидир. Энди шуни баралла айта оламизки, чуқур илдизга эга, кўркам, мустаҳкам ва муаззам бу чинорга ҳeч ким болта ура олмайди, ҳeч ким шохларини синдира олмайди. Унинг бeбаҳо бойлиги бўлмиш адабиётига ҳeч ким ёмон кўз ила қарай олмайди. Зeро, Абдулҳамид Чўлпон айтганидeк: “Адабиёт яшаса- миллат яшар“.\nОна тилим! Қалбимга онамнинг ҳаётбахш сути, қайноқ мeҳри ва жозибадор алласи билан сингиб кeтган энг гўзал инжу кабисан. Сeн билан кўзларим кўрар, сeн билан юрагим урар, сeн билан тилим бийрон сайрар, сeн билан шуурим равшанлашар. Сeн орқали тафаккуримиз гулшани бўлмиш фикрларимизни баён қиламиз, сeн орқали Ватанга бўлган чeксиз муҳаббатимизни изҳор қиламиз, бугунги порлоқ ҳаётимиз учун шукроналар айтамиз. Ахир сeн эмасми мeнга Ватанимни - Ўзбeкистонимни танитган?!\n20-умумтаълим мактабининг она тили ва\nЖИСМИМДАГИ ЖОН ҚУШИМСАН, ОНА ТИЛИМ!


“Бир ой аввал Ўзбекистонда 150 йил давомида биринчи марта чангли бўрон кузатилди. Ушбу чанг, қумли бўронни даставвал кўпчилик қурилиш майдонлари сабабли деб ўйлашди. Бу қурилиш майдонлари туфайли эмас. Бу чўлдаги қумларнинг шамол орқали кириб келиши ҳисобланади. Бундай чанг-тўзон кўтарилиши учун Тошкентда ҳамма ёқ қурилишга айланиб кетган бўлиши керак.\nЎзбекистонда дов-дарахтлар кам. Республика бўйича 8 фоизни ташкил этади. Жаҳон стандартига кўра, кўкаламзорлаштирилган майдонлар 30 фоиз бўлиши лозим”, — деди бошқарма бошлиғи.\n2021/2023 йилларда чанг ва газ ускуналарини янгилаш бўйича дастур ишлаб чиқилган ва ишлар бошланган. Ҳозирда 6,5 мингга яқин чанг ва газ ускуналарининг 60 фоиздан ортиғи яроқсиз, сўнгги 10 йилда модернизация қилинмаган.\nЭслатиб ўтамиз, 4 ноябрь куни юз берган бу ҳодисада энг кўп чанг миқдори тўпланган шаҳар Тошкент бўлган ва ҳудуднинг ҳавосида белгиланган меъёрдан 33 баробаргача кўп чанг мавжудлиги аниқланган.\nНатижада минглаб инсонлар нафас қисиши туфайли “Тез ёрдам”га мурожаат қилди. Соғлиқни сақлаш вазирлиги аҳолига чангли ҳавода ниқоб тақиш, аллергик ва астма касаллиги бор беморларга ташқарига чиқмасликни тавсия қилган эди.\n15:28 / 21.01.2022\n“Битта дарахтимизнинг нархи 3 млн сўмгача боради” — пенсионер-боғбон яратган питомник


ОИТС тўғрисида нималарни билишимиз керак?\nБутун жаҳонда миллионлаб инсонларнинг умрига зомин бўлаётган, кўплаб оилаларнинг тинчлигини бузаётган ва шу билан биргаликда дунёдаги давлатлар иқтисодига катта зарар етказаётган ОИВ инфекцияси ўзининг оқибатлари билан инсониятнинг энг долзарб муаммоларидан бири бўлиб қолмоқда. Бирлашган Миллатлар Ташкилотининг ОИВ/ОИТС бўйича дастури (ЮНЭЙДС)нинг берган маълумотларига кўра дунё бўйича айни кунда 37 млн ОИВ инфекцияси билан яшаётган шахслар ҳисобга олинган. Касаллик турли ёшдаги аҳоли орасида, айниқса, навқирон 20 — 49 ёшлилар ўртасида кўпроқ қайд этилиши билан ажралиб турибди.\nОИВ инфекцияси нима?\nОИВ инфекцияси – одамнинг иммунитет танқислиги вируси келтириб чиқарадиган сурункали юқумли касаллик ҳисобланиб, вирус бемор одам организмида унинг бутун ҳаёти давомида сақланиб қолади. Инфекция дастлаб яширин тарзда кечади, бу давр айнан хавфлироқ бир неча ойдан 5 — 10 йилгача ва ундан ҳам ортиқроқ давом этиши мумкин. Касалликнинг яширин даврида, вирусни юқтириб олган шахслар кўринишидан соғлом бўлиб, уларда касалликнинг ҳеч қандай белгилари кузатилмайди. Касалликнинг шу даври анча хавфли ҳисобланиб, ОИВни юқтириб олган шахслар ўзлари билмаган ҳолда касалликни бошқаларга юқтириб юришлари аниқланган. ОИВ инфекциясида одамнинг ташқи муҳит тажоввузидан ҳимояловчи иммунитет тизими меъёрда ишлаб турса, у йиллар давомида вируснинг тажовузини босиб туради. Аммо, вақт ўтиши билан вирус организмда кўпайиб аста-секин иммун тизимини мутлақо издан чиқаради ва натижада ОИТС ривожланади.\nОИТС — «Аср вабоси»\nОрттирилган иммунитет танқислиги синдроми (ОИТС) — бу одамнинг иммун тизимини иммунитет танқислиги вируси шикастлаши натижасида касаллик белгилари келиб чиқадиган ОИВ инфекциясининг сўнгги босқичидир.\nКасаллик қандай йўллар билан юқади?\nКасаллик бир одамдан бошқа одамга асосан 3 хил йўл билан юқади:\n— ОИВ билан зарарланган одамлар билан ҳимояланмаган жинсий алоқа қилганда — жинсий;\n— гиёҳванд моддаларни гуруҳ бўлиб томир орқали қабул қилганда, вирус билан зарарланган, текширилмаган қон ва унинг таркибий қисмлари қуйилганда, зарарсизлантирилмаган жарроҳлик, доялик, стоматологик ва бошқа тиббий асбоблар орқали тиббий муолажалар олганда, шприц ва игналардан умумий фойдаланилганда — парентерал;\n— инфекцияни юқтириб олган ҳомиладор онадан болага ҳомиладорлик даврида жароҳатланган йўлдош орқали, бола туғилиши жараёнида туғуруқ йўллари жароҳатланиши туфайли ва болани эмизиш жараёнида она сути орқали — вертикал йўл билан юқиши исботланган.\nВирус қонга тушганидан сўнг дастлабки даврларда одам ўзини соғлом ҳис этади. Бу ҳолат ҳаттоки 8 — 10 ва ундан кўп йилларгача давом этиши мумкин. Вақт ўтиши билан вируслар сони организмнинг ҳимояловчи хужайраларидан ортиб кетганидан сўнг дастлабки клиник белгилар: сабабсиз узоқ давом этувчи йўтал; одамнинг қисқа вақт ичида кескин озиб кетиши; ҳароратнинг узоқ вақт сабабсиз кўтарилиши; узоқ вақт ич кетиши (диарея); оғиз бўшлиғи ва турли аъзоларнинг яллиғланиш белгилари; хавфли ўсмаларнинг ривожланиши номоён бўла бошлайди. Беморлар ОИВнинг бевосита таъсиридан эмас, балки юқоридаги қўшимча касалликларнинг асоратлари туфайли азият чекадилар.\nОИТС бу ҳаёт тугади дегани эмас...\nДунёнинг кўп давлатларида ОИВ инфекциясига қарши вакцина ва дори воситасини яратиш бўйича илмий изланишлар олиб борилмоқда ва яқин йилларда ушбу касалликдан бутунлай ҳоли қилувчи дори воситалари яратилиши ҳам эҳтимолдан йироқ эмас. Қувонарли томони шундаки, бугунги кунда ОИВ инфекциясини юқтириб олган одамнинг умрини соғлом одамнинг умричалик чўзиш мумкин. Бунинг учун вирусга қарши даволаш усули — ретровирусга қарши терапия мавжуд. ОИВ ретровируслар оиласига мансуб вирус бўлгани учун унга қарши дори воситаларини — ретровирусга қарши препаратлар деб, унга қарши даволаш усулини эса ретровирусга қарши терапия (РВҚТ) деб юритилади. РВҚТ вирусни тўлиқ йўқ қилмаса ҳам, унинг бемор қонида кўпайиб боришига йўл қўймайди, яъни унинг таъсирида қонда вируслар сони камайиб, иммунитет кучаяди, вирусга қарши курашувчи ҳужайраларнинг (СД4) сони ортиб, беморнинг аҳволи яхшиланиб боради, ОИВ инфекцияли шахсни соғлом ҳаёт кечириши ва узоқ умр кўришига имкон яратади.\n1 декабр «Бутун жаҳон ОИТСга қарши кураш» куни\nБутунжаҳон ОИТСга қарши кураш куни 1988 йилдан бошлаб дунё бўйлаб ҳар йили 1 декабр куни нишонланади. 2004 йилдан бошлаб мазкур сана Бутунжаҳон ОИТСга қарши кураш ташаббусининг Глобал бошқарув қўмитаси бутун дунё бўйлаб фуқаролик жамияти, ОИТСга қарши кураш соҳасида фаолият юритаётган турли ташкилотлар ва ҳукумат идоралари билан биргаликда ҳар йили Бутунжаҳон ОИТСга қарши кураш кунини нишонлаш муносабати билан муайян бир мавзуни белгилаб олиб, тегишли чора-тадбирларни ўтказиш амалиётини йўлга қўйган.\nРеспубликамизда касалликнинг олдини олиш борасида қандай ишлар амалга оширилмоқда?\nЎзбекистон Республикаси Президентининг 2018 йил 25 январдаги «Ўзбекистон Республикасида одамнинг иммунитет танқислиги вируси келтириб чиқарадиган касаллик тарқалишига қарши курашиш ягона тизимини янада такомиллаштириш чора-тадбирлари тўғрисида»ги ПҚ-3493-сонли Қарори, Ўзбекистон Республикаси Президентининг «Одамнинг иммунитет танқислиги вируси келтириб чиқарадиган касаллик тарқалишига қарши курашиш ва шифохона ички инфекцияларини профилактика қилиш бўйича қўшимча чора-тадбирлар тўғрисида» 2018 йил 22 июндаги ПҚ-3800 сонли Қарорларининг ижросини таъминлаш юзасидан амалга оширилган тадбирлар натижасида сўнгги йиларда Республикада ОИВ инфекцияси бўйича эпидемик вазиятда барқарорлашиш кузатилди.\nОИВ инфекцияси ва қон орқали юқувчи бошқа инфекцияларнинг олдини олиш мақсадида Вазирлар Маҳкамаси томонидан тасдиқланган «Ўзбекистон Республикасида 2015 — 2017 йилларда гемоконтакт инфекцияларнинг олдини олишни янада такомиллаштириш бўйича комплекс чора-тадбирлар режаси» амалга оширилди. Давлат дастурлари асосида даволаш-профилактика муассасаларини моддий-техника базасини мустаҳкамлаш борасида амалга оширилаётган ишлар натижасида ОИВ инфекциясининг парентерал йўл (инъекцион муолажалар орқали) билан юқиши кўрсаткичи йилдан-йилга камайиб бормоқда.\nРеспубликада ОИВ инфекциясининг онадан болага юқишини олдини олиш бўйича тадбирлар Жаҳон соғлиқни сақлаш ташкилотининг баённомалари асосида ташкил этилган. Унга мувофиқ, ҳар бир аёл хомиладорликнинг 14 ҳафтасидан жойлардаги тиббиёт муассаси томонидан назоратга олиниб, у ОИВга тиббий текширувдан ўтказилмоқда. ОИВ инфекцияси аниқланган ҳомиладор аёлга баённомада белгиланган муддатдан то туғуруқ амалга оширилгунга қадар вирусга қарши махсус профилактика дори воситалари берилади. Туғилган болага бир ой давомида вирусга қарши профилактик дори препаратлари берилади. Республикамизда ушбу тадбирларнинг тўлиқ ва сифатли амалга оширилиши таъминланаётганлиги сабабли касалликнинг онадан болага юқиш кўрсаткичларининг кескин камайишига эришилди. Агар 2013 йилда касалликнинг ОИВни онадан юқиши 2,3 фоизни ташкил этган бўлса, 2018 йилда бу кўрсаткич 0,3 фоизни ташкил этди.\nРеспубликада ОИВ инфекцияси билан касалланган беморларни даволаш ишларига ҳам алоҳида эътибор қаратилган. Жаҳон соғлиқни сақлаш ташкилотининг ОИВ инфекцияли шахсларни даволаш масалаларига бағишланган 14 та клиник протоколи миллий шароитларга мослаштирилди. Натижада ОИВ инфекцияси масалалари соҳасида тиббий хизматлар сифати яхшиланиб, махсус — ретровирусга қарши терапия билан қамраб олинган беморлар сони ортди. Бу ўз навбатида ОИВ инфекцияли беморлар ўртасида оғир оқибатларнинг ривожланиши ва ҳамда касалликнинг бошқа шахсларга юқишининг олдини олиш имконини бермоқда.\nОИВ инфекцияси билан хасталанган беморларга ихтисослаштирилган тиббий ёрдам кўрсатиш мақсадида Республика ОИТСга қарши кураш маркази қошида 60 ўринли махсуслаштирилган шифохона, Вирусология илмий текшириш институтида 30 ўринли бўлим фаолият кўрсатмоқда. Ушбу шифохоналарда 2013 — 2018 йилларда 7,5 мингдан ортиқ ОИВ инфекцияли шахсларга малакали тиббий ёрдам кўрсатилди. Беш йил давомида ОИВ билан касалланган беморларни махсус вирусга қарши даволаш мақсадида Глобал Фонд лойиҳасининг 15,0 млн АҚШ доллари сарфланиб, юқори сифатли дори воситалари харид этилди.\nОИВ инфекцияси тарқалишининг олдини олишда аҳолининг касалликка чалинишга мойил хулқ-атвордаги турмуш тарзини кечирувчи қатламлари орасида профилактика ишларини олиб боришнинг аҳамияти катта бўлиб, бу тадбирлар ўз навбатида Республикадаги вазиятга етарлича таъсир этади. Республика бўйича тиббиёт муассасалари қошида 140 та Ишонч хоналари фаолият кўрсатмоқда.\nЎзбекистон Республикасининг «Одамнинг иммунитет танқислиги вируси келтириб чиқарадиган касаллик (ОИВ инфекцияси) тарқалишига қарши курашиш тўғрисида»ги Қонунининг 15-моддаси ва Ўзбекистон Республикаси Вазирлар Маҳкамасининг 2003 йил 25 августдаги 365-сонли қарори билан тасдиқланган «Никоҳланувчи шахсларни тиббий кўрикдан ўтказиш тўғрисидаги Низом» ижросини таъминлаш мақсадида тиббий кўрикдан ўтказиш жараёнида никоҳланувчи шахслар ОИВ инфекциясига текширувдан ўтказилмоқда ва касаллик аниқланганлар диспансер назоратига олинмоқда.\nБундан ташқари, мамлакатимизда ҳар бир фуқаро ўзида шубҳали ҳолатларни сезган тақдирда ихтиёрий равишда текширувдан ўтишлари мумкин. Бунинг учун республикамизнинг ҳар бир вилоятида ОИТСга қарши курашиш марказлари ва туманлараро ОИТСга ташхис қўйиш лабораториялари фаолият юритмоқда. «Одамнинг иммунитет танқислиги вируси келтириб чиқарадиган касаллик (ОИВ инфекцияси) тарқалишига қарши курашиш тўғрисида»ги Ўзбекистон Республикаси Қонунига асосан текширувлар текширувдан ўтаётган шахснинг хоҳишига кўра, махфийликка риоя этилган ҳолда амалга оширилади. ОИВга текшириш натижалари қандай бўлишидан қатъи назар, шифокорнинг сир сақлаши кафолатланади.\nЖамоатчилик билан алоқалар бўлими мутахассиси


Россияда чилим чекишни тақиқлашга оид даъватлар янграмоқда - BBC News O'zbek\nРоссияда чилим чекишни тақиқлашга оид даъватлар янграмоқда\nImage caption 2015 йилдан бошлаб Россияда қаҳвахона ва тарабхоналарда чилим чекиш таъқиқланади\nРоссия Бош санитар врачи Геннадий Онишенкога кўра, жамоат жойларида чилим чекиш ман этилмоғи лозим.\nСанкт-Петергбурглик депутатлар ҳам жаноб Онишенконинг таклифига тўлиқ қўшилишларини баён қилишган.\n"Бу - ҳар томонлама қўллаб-қувватлаш ва ҳурмат қилишга лойиқ мутлақ ҳақ қарор”, деб айтган жаноб Онишенко Россиянинг “Интерфакс” ахборот агентлигига берган суҳбатида.\nРоссия Бош санитар врачига кўра, "Чилим – моҳиятан гиёҳванд моддаларни бетўхтов чекишни англатади. Чилимга солинаётган моддалар таркибида яққол наркотиклари ҳам бўлади".\nСанкт-Петербург Қонунчилик кенгаши вакиллари кеча чоршанба куни бу хусусда Россия думасига мурожаат қилишга ҳам келишиб олишган.\nУлар думадан жамоат жойларида чилим чекишни тақиқлашини сўрашмоқчи.\nВакилларга кўра, чилимнинг тутуни инсоннинг соғлиғига беҳад зиён етказади.\nЎз ўрнида, Россия Давлат думаси депутати, Соғлиқни сақлаш қўмитаси аъзоси Татьяна Яковлева ҳам уларнинг фикрларига қўшилишини билдирган.\n"Мен жамоат жойларида чилим чекишнинг тақиқланишини қўшқўллаб ёқлайман. Ҳозир бу каби машғулот урфга кирган. Нимагадир одамлар чилим тортиш тамаки чекишдан кўра безиён деб ўйлашади. Аммо чилим соғлиққа ниҳоятда зарарлидир. Бу қуруқ гап эмас, илмий асосда исботланган факт", - деб айтган Яковлева хоним.\nТамаки ёки чилим\nРоссия Давлат думаси вакилига кўра, "На-да сувли фильтри ва на-да қўшимча ҳимоя воситалари чилимни хавфсизроқ қилолмайди. Чунки бир соатнинг ичида чилим тортган одам тамаки чеккандан кўра 100-200 баравар кўпроқ тутун ютади”.\nАммо россиялик юқори мартабали нарколог Игорь Кузичевнинг айтишича, улардан қай бирининг зарарлироқ экани ҳалича тўлиқ ўз исботини топмаган.\n"Тамаки ёки чилимга рўжу қўйишнинг сабабларини аниқлашдан кўра, уни оммавий ман қилиш осонроқ-да", дейди нарколог.\nЭкспертнинг таъкидлашича, муаммоларни изчил равишда ечиб бориш лозим ва биргина тақиқлар йўли билан Россия аҳолисини соғломлаштириш мумкин, деган қараш мантиқсизликдир.\n"Ҳали ароқни тақиқлаймиз. Бир қарасангиз, тамакининг нархини кўтарамиз. Мен мақсад билан уни амалга оширувчи восита орасида боғлиқлик бўлишини истардим. Бизда эса, ҳаммаси телба-тескари: мақсадимизни айтамиз, восита йўқ ёки бунинг акси",.. деб йтган Игорь Кузичев.\nБундан аввалроқ Россия Соғлиқни сақлаш вазирлиги жамоат жойларида тамаки чекиш ва сотишга кескин чекловлар киритишни кўзда тутувчи қонун лойиҳасини ишлаб чиққанди.\nҚонун лойиҳасига мувофиқ, 2015 йилдан бошлаб меҳмонхона, қаҳвахона, тунги клублар ва чилимхоналарда чекиш тақиқланади.


Ўзбекистон тарвузи Россияда хавотир уйғотмоқда\nЎзбекистон тарвуз ва қовунлари.\nРоссия оммавий ахборот воситаларининг хабар беришларича¸ айни кунларда Подмосковъедаги магистрал йўллари бўйини Ўзбекистон ва Испаниядан ноқонуний тарзда олиб келинаëтган янги тарвуз ҳосили босиб кетган.\nБу тарвузлар¸ санитария-гигиена қоидаларига мутлақо зид тарзда¸ чангли йўл бўйларида тилим-тилим қилинганича сотувга қўйилган¸ деб хабар қилди "Вести.ру" нашри.\nРоссиялик мутахассислар¸ аҳолини эрта пишган тарвуз истеъмолидан сақланишга чақирмоқдалар. Уларга кўра¸ тарвуз тезроқ пишиши учун уни ўзбекистонлик деҳқонлар целлофан плëнка остида узоқ сақлаганлар ва бу қобиқ тарвузда зарарли бактериялар кўпайишига замин яратади.\nРоссиялик экспертлар¸ айниқса¸ катта йўл бўйида сотилаëтган тарвузларни сотиб олмасликка чақирмоқдалар. Улар ўтказган тадқиқотларга кўра¸ бундай тарвузларда хлорид¸ сулфат¸ нитрат ва фосфат каби хавфли кимëвий моддалар борлиги аниқланган.\nҲозирча Россия расмийлари¸ Ўзбекистондан тегишли санитария ва божхона ҳужжатларисиз олиб келиниб¸ катта магистал йўллар ëқасида сотилаëтган тарвуз тоғларини йўқотиш борасида ожиз эканликларини тан олмоқдалар.\nБу йил Ўзбекистон бозорларида қовун-тарвузларнинг сотилиши тақиқланди ва айрим манбалар бунга улар таркибидаги зарарли кимëвий моддалар миқдорининг ниҳоятда баландлиги ҳам сабаб бўлганини тахмин қилмоқда.


Ислом Каримовни даволатиш учун Исроилга жўнатишни таклиф қилишди « O'zbekiston ERK Demokratik Partiyasi\nИслом Каримовни даволатиш учун Исроилга жўнатишни таклиф қилишди\n17 February 2015 - 10:47\nЖорий йилнинг 28 январидан 15 февралигача ишга чиқмаётган Ислом Каримовнинг теварагидаги кишилар хорижий, хусусан, исроиллик врачларнинг хизматидан фойдаланиш ниятида, – дея хабар қилади Ўзбекистон Халқ Ҳаракатининг (ЎХҲнинг) республика ҳукуматидаги манбалари.\nУлар етказган маълумотларга кўра, исроиллик мутахассислар хизматидан фойдаланиш қарори 2015 йил 14 февраль куни бўлиб ўтган кенгашда қабул қилинган. Ушбу йиғилишда Ўзбекистон МХХ раиси Р. Иноятов, президент девони бошлиғи З. Ҳайдаров, президент хавфсизлиги хизмати (ПХХ) бошлиғи М. Тохирий, мамлакат Бош вазири Ш. Мирзиёев, президентнинг рафиқаси Т. Каримова ва Кўксарой (Дўрмон) қароргоҳи тиббий пункти раҳбарияти иштирок этишган.\nКенгаш бошида врачлар Ислом Каримовни даволатиш учун Германияга жўнатишни таклиф қилишган. Лекин уларнинг таклифига МХХ раиси Р. Иноятов эътироз билдирган ва давлат раҳбарини Европага жўнатиш ахборот хавфсизлиги томонидан хатарли эканини айтган. “Олмониялик ва европалик журналистлар дарров бу ҳақида хабар топишади ва Ўзбекистон президенти уларда даволанаётгани ҳақида бутун дунёга жар солишади. Бу таклифни умуман қабул қилиб бўлмайди”, – деган Р. Иноятов.\nШунда Шавкат Мирзиёев Исроил вариантини таклиф қилган ва ушбу мамлакатда бир пайтлар ўзи ҳамда қизлари даволанишганини айтган. “Бундан ташқари, президентни Исроилда даволатганимизни журналистлар ҳам билмайди”, – деган Ш. Мирзиёев.\nБу таклифни Рустам Иноятовдан ташқари кенгашнинг барча иштирокчилари маъқуллашган. МХХ раисига касал Каримовни Исроилга юбориш таклифи тўғри келмаган. Ўзбек махсус хизматларининг раҳбари: “Президентни Исроилга жўнатгандан кўра, исроиллик врачларни ўзимизга чақиртирганимиз яхшироқ”, – деган таклифни ўртага ташлаган. Шу сабабдан исроиллик врачларнинг хизматига мурожаат қилиш ҳақидаги қарорга келган йиғилиш иштирокчилари: “Даволаниш жойини танлаш ҳуқуқини Ислом Каримовнинг ўзига ҳавола қилиш керак”, деган тўхтамга келишган.\n15 февраль куни эрталаб Р. Иноятов, М. Тохирий ва З. Ҳайдаров хасталанган Ислом Каримовнинг олдига кириб, Тошкентда ёки Тель-Авивда исроиллик мутахассилар қўлида даволанишни таклиф қилишган. Бу таклифга президент қандай жавоб бергани ҳозирча номаълум. Лекин шу куни, яъни 15 февраль куни кечқурун ПХХ раҳбари М. Тохирий “давлат раҳбарининг эҳтимолий сафари учун “Boeing” русумли уч авиалайнерни тайёр ҳолатга келтириш” ҳақида буйруқ берган.\nШуни қайд этиш керак-ки, Ислом Каримовнинг ҳар сафарги хорижий сафарлари олдидан ПХХ раҳбарияти режадаги сафарнинг махфийлигини таъминлаш учун учиш учун бир эмас, уч лайнерни тайёрлаб қўяди. “Сафарга қайси учоқда йўл олишни президентнинг ўзи Тошкент аэропортида ҳал қилади”, – дейди ЎХҲнинг республика ҳукуматидаги манбалари.\nУларнинг айтишича, президент Каримов шу йилнинг 15 февралигача ҳам ишга чиқмаган. “Давлат раҳбарининг касаллиги ҳақидаги миш-мишларнинг олдини олиш ниятидаги ПХХ эса ҳар куни Кўксаройдан Оқсаройга ва аксинча Оқсаройдан Кўксаройга бўш автокортежни юритишга мажбур бўлмоқда”, – дея хабар қилишмоқда ЎХҲ манбалари.


ФҲДЁ тизимида ўтказилган аттестация ортидан ходимларнинг 44 фоизи ишдан ҳайдалди\n23 май 2022, Тошкент вақти: 02:27\nДавлат хизматлари агентлиги томонидан ФҲДЁ тизимида ўтказилган аттестацияда иштирок этган ходимларнинг 44 фоизи, яъни 208 нафар ходим билан тузилган меҳнат шартномалари бекор қилинган.\nАгентлик матбуот хизмати маълумотига кўра, бўлиб ўтган аттестацияда ходимларнинг 473 нафари иштирок этган. Улардан 163 нафаригина эгаллаб турган лавозимига лойиқ, деб топилган.\n102 нафар ходим шартли равишда синовдан ўтган. Қайд этилишича, бу ходимлар белгиланган тартибга кўра 6 ойдан сўнг қайта аттестациядан ўтказилади, топшира олмаганлар билан меҳнат шартномаси бекор қилинади.\nМаълумотларга кўра, Ўзбекистонда ФҲДЁ соҳасида жами 825 нафар ходим меҳнат қилади.\n“Мутахассисларнинг 353 нафарига бола парвариши таътили, 3 ёшгача фарзанди бўлганлиги боис қонунчиликка мувофиқ имтиёз берилди. Уларнинг синов муддати маълум муддатга кечиктирилади”, дейилган Давлат хизматлари агентлиги хабарномасида.